Ημέρα εκλογών στην Ελλάδα – EuroKerdos Magazine\nΗμέρα εκλογών στην Ελλάδα\nΔιεξάγονται σήμερα, Κυριακή 7 Ιουλίου, οι εθνικές εκλογές στην Ελλάδα, με τα στοιχεία όλων των δημοσκοπήσεων να καταγράφουν προβάδισμα της Νέας Δημοκρατίας ως προς την πρόθεση ψήφου των πολιτών.\nΑπό την πλευρά της, η Νέα Δημοκρατία έχει ξεκαθαρίσει ότι σε περίπτωση που δεν εξασφαλίσει αυτοδυναμία, θα συζητήσει την πιθανότητα σχηματισμού συγκυβέρνησης μόνο με το Κίνημα Αλλαγής. Ωστόσο, η πρόεδρος του ΚΙΝΑΛ Φώφη Γεννηματά έχει απορρίψει ένα τέτοιο ενδεχόμενο, υποστηρίζοντας ότι το κόμμα της μπορεί να παράσχει μόνο ψήφο ανοχής σε μια κυβέρνηση μειοψηφίας της ΝΔ. Το συγκεκριμένο ενδεχόμενο, όμως, απορρίπτεται από τον Κυριάκο Μητσοτάκη, ο οποίος έχει εξαγγείλει ότι σε περίπτωση που δεν κατορθώσει να σχηματίσει κυβέρνηση, η χώρα θα οδηγηθεί εκ νέου σε εκλογές εντός σαράντα ημερών.\nΣτόχος της Φώφης Γεννηματά είναι η αύξηση των ποσοστών του ΚΙΝΑΛ από το 7,33% των ευρωεκλογών και η εξασφάλιση της τρίτης θέσης.\nΌσον αφορά τα υπόλοιπα κόμματα, το ΚΚΕ αναμένεται να κινηθεί στα ποσοστά των ευρωεκλογών (5,5%), ενώ μάχη για την είσοδό τους στη Βουλή φαίνεται ότι δίνουν η Χρυσή Αυγή, η Ελληνική Λύση του Κυριάκου Βελόπουλου και το ΜέΡΑ25 του Γιάνη Βαρουφάκη.\nΣημειώνεται ότι, σύμφωνα με το εκλογικό σύστημα, απαραίτητο ποσοστό για την είσοδο ενός κόμματος στην Βουλή είναι το 3%, ενώ η αυτοδυναμία εξαρτάται από το ποσοστό των κομμάτων που θα μείνουν εκτός Βουλής. Όσο ψηλότερο είναι το ποσοστό των εκτός κοινοβουλίου κομμάτων, τόσο μικρότερο είναι το ποσοστό που χρειάζεται το πρώτο κόμμα για να εξασφαλίσει την αυτοδυναμία.\nTags:\tekloges, ellada


ΝΑΙ ΣΤΗ ΣΩΣΤΗ ΔΙΑΤΡΟΦΗ, ΟΧΙ ΣΤΗΝ ΠΑΙΔΙΚΗ ΠΑΧΥΣΑΡΚΙΑ - Βιβλιοπωλεία Εκδόσεις Μαλλιάρης Παιδεία, 978-618-02-0147-5, 9786180201475, 978-618-02-0147-5, 9786180201475\n5,00 € 4,50\t€\nTο πρόβλημα της παιδικής παχυσαρκίας λαμβάνει σοβαρές διαστάσεις τόσο παγκοσμίως, όσο και στην Ελλάδα.\nΣημαντικό ρόλο για την εμφάνιση του φαινομένου κατέχουν οι λανθασμένες διατροφι κές συνήθειες των παιδιών αλλά και η καθιστική ζωή που επιβάλλουν ο σύγχρονος τρόπος διαβίωσης και οι αυξημένες σχολικές τους υποχρεώσεις. Το συγκεκριμένο βιβλίο έχει ως στόχο να εξετάσει τα σύγχρονα δεδομένα και τους διάφορους παράγοντες κινδύνου που συνδέονται με την παιδική παχυσαρκία. Επιπλέον, έχει ως σκοπό να προτείνει άμεσες και εφαρμόσιμες λύσεις αντιμετώπισης του υπέρβαρου και της παιδικής παχυσαρκίας, προκειμένου να χρησιμοποιηθούν στην πράξη.\nΑποτελεί ένα πολύ χρήσιμο βοήθημα για διαιτολόγους-διατροφολόγους αλλά και ευρύτερα για όλους τους επαγγελματίες της υγείας που ασχολούνται με την αποτελεσματική διαχείριση του προβλήματος, μιας και τα στοιχεία που παραθέτει είναι απόλυτα τεκμηριωμένα από τη σύγχρονη επιστημονική βιβλιογραφία. Κυρίως, όμως, απευθύνεται σε γονείς και σε εκπαιδευτικούς που σίγουρα αποτελούν τους κομβικούς παράγοντες της αντιμετώπισης του προβλήματος της παιδικής παχυσαρκίας.\nΠΡΟΣΟΧΗ !ΚΑΛΗ ΔΙΑΤΡΟΦΗ ΓΙΑ ΣΩΣΤΗ ΑΝΑΠΤΥΞΗ\nΜΠΛΙΑΧ ΠΑΛΙ ΛΑΧΑΝΙΚΑ\nΗ ΚΟΚΚΙΝΟΣΚΟΥΦΙΤΣΑ - ΒΙΒΛΙΟ ΚΑΙ ΤΡΙΣΔΙΑΣΤΑΤΟ ΠΑΙΧΝΙΔΙ\n365 ΠΑΙΧΝΙΔΙΑ (4+, ΠΡΑΣΙΝΟ)\nΟ ΠΛΑΝΗΤΗΣ ΜΑΣ - ΒΑΣΙΣΜΕΝΟ ΣΤΗ ΜΟΝΤΕΣΣΟΡΙΑΝΗ ΜΕΘΟΔΟ - ΜΕ ΑΥΤΟΚΟΛΛΗΤΑ\nΜΟΛΥΒΙ ΠΡΟΠΑΙΔΕΙΑ LYRA


Η Σάρα Τζέσικα Πάρκερ επιλέγει Μαίρη Κατράντζου! - Loveyou\nσυντάκτης LoveYou · Δημοσιεύτηκε 24 Σεπτεμβρίου 2014 · Ενημερώθηκε 1 Απριλίου 2016\nΗ Σάρα Τζέσικα Πάρκερ επιλέγει Μαίρη Κατράντζου και γι’αυτό έκανε εμφάνιση με ένα υπέροχο φόρεμα από τη συλλογή του Οίκου για το φθινόπωρο 2014 στη Νέα Υόρκη, στο City Ballet Gala, στο Lincoln Center.\nΗ Σάρα Τζέσικα Πάρκερ διάλεξε αυτό το μακρύ φόρεμα σε απαλό γαλάζιο χρώμα, στο οποίο τις εντυπώσεις κλέβει το νεοκλασσικό κεντημένο μοτίβο στο μπροστινό του μέρος. Η εμφάνιση της 49χρονης ηθοποιού απέσπασε εξαιρετικές κριτικές!\nΕπιβεβαιώνοντας τον τίτλο της fashion icon η Αμερικανίδα ηθοποιός συνδύασε μοναδικά τη δημιουργία της Μαίρης Κατράντζου με υπέροχες ψηλές –πολύ σέξι- δερμάτινες μπότες Chanel, όπως και με τσάντα του ίδιου Οίκου.\nΑκόμα μεγαλύτερη απόδειξη για το πόσο εμπιστεύεται την Ελληνίδα σχεδιάστρια η Σάρα Τζέσικα Πάρκερ είναι ότι της ανέθεσε (ως αντιπρόεδρος του ΔΣ) να ράψει τα κοστούμια του μπαλέτου της Νέας Υόρκης για τις παραστάσεις της νέας σεζόν. Οι υπόλοιποι σχεδιαστές είναι μεγάλα ονόματα από τον χώρο της μόδας, όπως η Carolina Herrera, ο Valentino Garavani, ο Thom Browne και η Sarah Burton για τον Alexander McQueen.\nΔες εδώ ποιες ακόμα κυρίες εντυπωσίασαν με τις εμφανίσεις τους την ίδια βραδιά…\nΕπόμενο άρθρο Ο γάμος του Τζορτζ Κλούνεϊ! Παντρεύτηκε!\nΠροηγούμενο άρθρο Μυστικά ομορφιάς των σταρ που ξαφνιάζουν!


Κύριε Βασιλακόπουλε, όλα καλά (ΙΙ); | ebasket.gr\nΚεντρική Αρθρογράφοι Κογκαλίδης Κύριε Βασιλακόπουλε, όλα καλά (ΙΙ);\nΚύριε Βασιλακόπουλε, όλα καλά (ΙΙ);\nΔημοσίευση στις 30/06 10:36\nΠρόσφατα δημοσιοποιήσαμε τη λίστα των εργαζομένων στην Ένωση Σωματείων Καλαθοσφαίρισης Αττικής, από την οποία προέκυπτε το γεγονός πως ο υιός Τσαγκρώνης δεν εμφανίζονταν ως φυσικοθεραπευτής (όπως ψευδώς δήλωσε ο πρόεδρος της ΕΣΚΑ, Γιάννης Αλεξόπουλος), αλλά ως υπάλληλος γραφείου. Φυσικά και δεν απάντησε κανείς, καθώς το δόγμα στις τάξεις της… παρέας είναι «αφήστε το, σε τρεις μέρες δεν θα το θυμάται κανείς».\nΔεν είναι, όμως, η μοναδική άξια αναφοράς περίπτωση υπαλλήλου.\nΣτο νούμερο 11 της σχετικής λίστας, βρίσκεται ο κ. Χαρίδημος Κατσιμάρδος. Πρόκειται για έναν από τους πιο… πολυτάλαντους υπαλλήλους της Ευρώπης, ου μην του πλανήτη. Εδώ και 8 χρόνια είναι υπάλληλος της ΕΣΚΑ και για ένα μικρό διάστημα (έξι μηνών) ήταν και Κριτής (παρότι δεν επιτρέπεται η παράλληλη απασχόληση). Γρήγορα κατάλαβαν το… λάθος και το διόρθωσαν. Α, ο άνθρωπος ήταν και διαιτητής, γιατί -είπαμε- είναι πολυτάλαντος και πολυπράγμων.\nΜέσα σε αυτά που μπορεί να κάνει πολύ καλά, είναι να τελειώνει τη δουλειά του στον μισό χρόνο από τους συναδέλφους του. Μην σας πούμε και νωρίτερα. Βλέπετε, όταν δεν έχει δουλειά (ή όταν την έχει τελειώσει), εκτελεί χρέη οδηγού του προέδρου της ΕΟΚ, Γιώργου Βασιλακόπουλου! Και το κάνει με συνέπεια, χρόνια τώρα.\nΗ ορθή διαδικασία είναι να υπογραφεί τριμερής σύμβαση δανεισμού, από την ΕΣΚΑ στην ΕΟΚ. Δηλαδή, έπρεπε τόσο ο πρόεδρος της ΕΣΚΑ, όσο κι ο πρόεδρος της ΕΟΚ, αλλά κι ο ίδιος ο κ. Κατσιμάρδος, να συμφωνήσουν και να συνυπογράψουν ένα χαρτί, που να λέει ότι η Ένωση «δανείζει» τον συγκεκριμένο «υπάλληλο» στην ΕΟΚ. Είμαστε σίγουροι ότι έχει υπογραφεί το χαρτί, ότι έχει κατατεθεί στο ΙΚΑ και στους άλλους δημόσιους οργανισμούς που έχουν ενδιαφέρον.\nΣε διαφορετική περίπτωση -λέει ο νόμος- η Επιθεώρηση Εργασίας μπορεί να επιβάλλει πρόστιμο ύψους 10.000 ευρώ, αν δεν έχουν τηρηθεί τα προβλεπόμενα, που -επαναλαμβάνουμε- είμαστε σίγουροι ότι έχουν τηρηθεί.\nΘέση οδηγού δεν προβλέπεται, αλλά δεν μπορεί να τα προβλέψει όλα ο νόμος. Επίσης, δεν προβλέπεται να μαζεύονται στην ΕΣΚΑ όλοι οι… συγγενείς και φίλοι. Κι είναι απορίας άξιο πώς βγαίνει η δουλειά, αφού από τους 11 εργαζόμενους ο ένας είναι μόνιμος κάτοικος Πατρών (Τσαγκρώνης), ο άλλος είναι οδηγός επί τιμή (Κατσιμάρδος), οπότε αν αφαιρέσουμε και τον Υπεύθυνο Δημοσίων Σχέσεων κι έναν που έχει την ευθύνη για να είναι καθαροί οι χώροι, η δουλειά πέφτει στους άλλους επτά!\nΜπράβο στους επτά που τα καταφέρνουν και διαχειρίζονται τέτοιο όγκο δουλειάς. Και βέβαια, διπλά μπράβο για τον κ. Κατσιμάρδο, ο οποίος (χωρίς να γνωρίζουμε τυχόν άλλα χόμπι του) στον χώρο του μπάσκετ έχει εμφανιστεί ως: Διαιτητής, Κριτής, Οδηγός και Υπάλληλος γραφείων. Συγκλονιστικός…\nΠροηγούμενο Εθνική 3Χ3: Στην τέταρτη θέση η Ανδρών\nΕπόμενο Τριπλή ενίσχυση για Ηρακλή με το βλέμμα στο μέλλον! (pics)


Καμμένος για Σκοπιανό: «Δεν θα ψηφίσουμε κανένα όνομα με όρο Μακεδονία» – Major\nΚάθετος στο ότι οι ΑΝΕΛ δεν θα ψηφίσουν ονομασία που να περιέχει τον όρο Μακεδονία εμφανίστηκε ο Πάνος Καμμένος. «Εμείς δεν θα ψηφίσουμε κανένα όνομα, ούτε γκόρνα, ούτε νόβα. Δεν θα συμφωνήσουμε κανένα όνομα σύνθετο με τον όρο Μακεδονία. Από τη στιγμή που θα περιλαμβάνει τον όρο Μακεδονία θα είναι αλυτρωτικό είτε λέγεται κάτω, είτε λέγεται Μακεδονία του Βαρδάρη, πάντα θα είναι Μακεδονία», δήλωσε ο υπουργός Άμυνας μιλώντας στον Alpha 98,9.\nΣύμφωνα με την εκτίμηση του υπουργού, «δεν θα βρεθεί λύση και δεν θα βρεθεί γιατί οι ίδιοι οι Σκοπιανοί έχουν πλάσει έναν μύθο για τη Μακεδονία και δεν αλλάζουν το Σύνταγμα της χώρας τους».\nΑναφερόμενος στη διαπραγμάτευση του υπουργού Εξωτερικών Νίκου Κοτζιά, είπε «Κατάφερε να τους κατεβάσει τα αγάλματα (…) τους έκανε να αποδέχονται ότι είναι ένα σλαβικό έθνος. (…) Η Ελλάδα προχώρησε σε μια διαπραγμάτευση που τους έκανε να υποχωρήσουν σε αρκετές υπερβολές».\nΣχετικά με τις εκλογές, ο Πάνος Καμμένος είπε ότι η καλύτερη στιγμή θα ήταν το Φθινόπωρο αλλά η άποψή του είναι να γίνουν όλες οι εκλογές μαζί, ίσως και τον Μάιο, δημοτικές, περιφερειακές και ευρωεκλογές.\n← Πρίγκιπας Harry-Meghan Markle: οι επίσημες φωτογραφίες του γάμου τους\nΑπειλές Ρουβίκωνα κατά Κυριάκου Μητσοτάκη: «…από κοντά σύντομα» →


JobGR: Πώς ένα προϊόν γίνεται συνήθεια: Τα 6 βήματα\nΠώς ένα προϊόν γίνεται συνήθεια: Τα 6 βήματα\nΦανταστείτε να μειώνατε το budget της επιχείρησής σας για διαφήμιση στο 20%. Πώς θα ήταν εάν μπορούσατε να κάνετε τους πελάτες σας να επανέρχονται ξανά και ξανά, χωρίς να χρειάζεται να βασίζεστε συνεχώς σε πληρωμένα διαφημιστικά μηνύματα; Για τις περισσότερες εταιρίες η διατήρηση της προσοχής των πελατών είναι ένας δύσκολος αγώνας. Ορισμένες όμως κάνουν τη συνεχή επιστροφή των πελατών τους σε αυτές να μοιάζει κάτι εύκολο. Πώς; Ο Nir Eyal, λέκτορας του Stanford και συγγραφέας, έχει περάσει πολλά χρόνια ερευνώντας την ψυχολογία πίσω από τα προϊόντα που χρησιμοποιούμε καθημερινά. Και πιστεύει ότι η παρόρμηση να ανοίξει κάποιος το Facebook ή να παίξει Candy Crush Saga δεν είναι σύμπτωση. Όπως λέει, τα προϊόντα αυτά είναι σχεδιασμένα εξ’ αρχής για να γίνουν συνήθεια.\nΟρίστε οι έξι συμβουλές που δίνει, για να κρατήσεις τους χρήστες του διαδικτύου «γαντζωμένους» στο προϊόν σου:\n1. Κλειδί η συχνότητα\nΈρευνες έχουν δείξει ότι κάτι είναι πιθανότερο να γίνει συνήθεια, όταν μία συμπεριφορά γίνεται τακτικά. Εάν σκεφτούμε πόσες φορές την ημέρα οι άνθρωποι κάνουν μία αναζήτηση στο Google, ελέγχουν τα σκορ αθλητικών αγώνων ή στέλνουν email, είναι ξεκάθαρο γιατί αυτά τα προϊόντα διαμορφώνουν συνήθειες.\n«Δεν υπάρχει ένας μαγικός αριθμός για το πόσο συχνά πρέπει να συμβαίνει μία συμπεριφορά προκειμένου να γίνει συνήθεια. Ξέρουμε όμως ότι η μεγαλύτερη συχνότητα είναι καλύτερη και ότι συμπεριφορές που δεν επαναλαμβάνονται σε εβδομαδιαία ή συχνότερη βάση είναι δύσκολο να γίνουν συνήθειες» λέει οNir Eyal.\nΓι’ αυτό συνιστά: «Μη σκέφτεσαι απλώς πώς θα κάνεις τους πελάτες σου να φτάσουν στο ταμείο και να κάνουν την αγορά. Εάν θέλεις να επιστρέφουν, πρέπει να βρεις τρόπους να τους κάνεις να επισκέπτονται τη σελίδα σου».\n2. «Εσωτερικές ωθήσεις»\nΤα προϊόντα που διαμορφώνουν συνήθειες, δημιουργούν συνδέσεις με «εσωτερικές ωθήσεις» -συναισθήματα, καταστάσεις ή υπάρχουσες ρουτίνες, που παρακινούν τους χρήστες για δράση. Οι πιο συχνά χρησιμοποιούμενες εσωτερικές ωθήσεις είναι αρνητικά συναισθήματα και συχνά στρεφόμαστε σε προϊόντα για να κατευνάσουμε κάποια δυσφορία μας.\nΓια παράδειγμα, όταν αισθανόμαστε μόνοι, μπαίνουμε στο Facebook. Όταν είμαστε αβέβαιοι για κάτι, ψάχνουμε στο Google. Όταν βαριόμαστε, βλέπουμε βίντεο στο YouTube. Πίσω από κάθε μία από αυτές τις συνήθειες υπάρχει μία υποβόσκουσα άβολη συναισθηματική κατάσταση.\nΟ Eyal πιστεύει ότι κάθε εταιρία πρέπει να γνωρίζει την «εσωτερική ώθηση» με την οποία συνδέεται το προϊόν της. «Εάν δε γνωρίζεις τι ‘τσιγκλάει’ τον πελάτη σου, είναι σχεδόν αδύνατον να του δώσεις αυτό που θέλει» λέει.\n3. «Εξωτερικές ωθήσεις»\nΜε τον καιρό οι χρήστες υιοθετούν νέες συνήθειες και επανέρχονται σε ένα προϊόν από μόνοι τους. Όμως, προκειμένου να δημιουργήσουν αρχικά αυτές τις αυτόματες συμπεριφορές, τα προϊόντα χρειάζεται να χρησιμοποιούν «εξωτερικές ωθήσεις». Οτιδήποτε λέει στον χρήστη τι να κάνει στη συνέχεια, όπως ένα κουμπί «αποκτήστε το τώρα», μία ειδοποίηση, ή ακόμα και μία λεκτική σύσταση από κάποιον άλλο πελάτη, είναι μία εξωτερική ώθηση.\nΩστόσο, με μία απρόσεκτη εξωτερική ώθηση, όπως π.χ. με μηνύματα που μπορεί να θεωρηθούν spam, κινδυνεύεις να αποξενώσεις τον πελάτη. Σύμφωνα με τον Nir Eyal το κλειδί είναι να δώσεις την εξωτερική ώθηση όσο πιο κοντά χρονικά γίνεται στη στιγμή που ο χρήστης αισθάνεται την εσωτερική ώθηση.\n«Όταν ένα μήνυμα παροτρύνει τους χρήστες να δράσουν, ακριβώς τη στιγμή που οι ίδιοι αισθάνονται αυτή την παρόρμηση, είναι μαγεία. Για παράδειγμα, όταν ξυπνάω το πρωί είμαι περίεργος για το τι συμβαίνει στον κόσμο. Δε θέλω να είμαι εκτός. Αυτή ακριβώς είναι η στιγμή που πρέπει να λάβω μία ειδοποίηση από μία εφαρμογή ειδήσεων, η οποία να μου λέει ότι τα κύρια θέματα της ημέρας είναι μόλις ένα κλικ μακριά» επισημαίνει.\n4. Κάνε τη συνήθεια απλή\nΗ απλότητα κινεί τους ανθρώπους. Όσο πιο εύκολη καθιστάς μία συμπεριφορά, τόσο αυξάνεται η πιθανότητα να γίνει δράση. Τα προϊόντα που σχηματίζουν συνήθειες, ζητούν από τους χρήστες να προβούν σε απλές δράσεις, προκειμένου να αποκομίσουν μία ανταμοιβή. Να ανοίξουν μία εφαρμογή, να κάνουν Like στη σελίδα ή να πατήσουν το “play”, είναι παραδείγματα τέτοιων πολύ απλών δράσεων.\nΟ ερευνητής του Stanford, BJ Fogg, προσδιόρισε έξι παράγοντες-κλειδιά που κάνουν μία δράση περισσότερο ή λιγότερο πιθανό να προκύψει, αυξάνοντας ή μειώνοντας τη δυσκολία της: Χρόνος, χρήμα, φυσική προσπάθεια, εγκεφαλικοί κύκλοι (πόσο δύσκολα γίνεται κάτι κατανοητό), κοινωνική απόκλιση και μη-εξοικείωση καθιστούν λιγότερο πιθανό μία συμπεριφορά να γίνει συνήθεια.\n«Ο στόχος είναι να κάνουμε τη συμπεριφορά-κλειδί όσο απλούστερη γίνεται. Ο προμηθευτής ενός προϊόντος που διαμορφώνει συνήθεια πρέπει να βρει τρόπους να αφαιρέσει βήματα, να μειώσει την προσπάθεια και να καταστήσει ευκολότερη την επιθυμητή συμπεριφορά» λέει ο Eyal.\n5. Μεταβλητές ανταμοιβές\nΣτον πυρήνα πολλών «εθιστικών» προϊόντων βρίσκεται μία δόση αβεβαιότητας. «Η περιστροφή της ρουλέτας, το αβέβαιο τέλος ενός καλού βιβλίου ή η αγωνία που σε κρατάει «σε αναμμένα κάρβουνα» στην καρέκλα σου όταν βλέπεις έναν συναρπαστικό αγώνα, είναι όλα παραδείγματα μεταβλητών ανταμοιβών», σύμφωνα με τον καθηγητή.\nΟ Eyal παραπέμπει στην κλασική δουλειά του ψυχολόγου BF Skinner επί της «διαλείπουσας επανατροφοδότησης», ως μία εξήγηση για το λόγο που προϊόντα όπως τα video games, το Facebook και το Twitter είναι τόσο «αγκιστρωτικά»: «Οι μεταβλητές ανταμοιβές δίνουν στους χρήστες αυτό για το οποίο ήρθαν, αλλά τους αφήνουν σε αγωνία να μαντέψουν τι μπορεί να βρουν την επόμενη φορά που θα ασχοληθούν με το προϊόν ή την υπηρεσία».\n6. Βάλε τους χρήστες να επενδύσουν\n«Ίσως το πιο συχνά αμελούμενο βήμα στο χτίσιμο ενός προϊόντος που διαμορφώνει συνήθεια είναι το αίτημα για μία κατάλληλη επένδυση. Αυτή είναι και η μεγαλύτερη ευκαιρία που χάνουν συχνά οι εταιρίες» τονίζει ο Eyal. «Επένδυση εννοούμε όταν ένας χρήστης ‘βάζει’ κάτι στο προϊόν, προσβλέποντας σε κάποιου είδους μελλοντικό όφελος, όχι προς άμεση ικανοποίηση». Σύμφωνα με τον ίδιο, ζητώντας από τον χρήστη να επενδύσει στο προϊόν, αυξάνεις την πιθανότητα αυτός να επιστρέψει.\n«Όταν οι χρήστες προσθέτουν δεδομένα, περιεχόμενο, followers, φήμη, ή δεξιότητες χρησιμοποιώντας το προϊόν, τότε αποθηκεύουν αξία σε αυτό. Αυτό με τη σειρά του τους γίνεται ακόμα καλύτερο με τη χρήση και έτσι είναι ακόμα πιθανότερο να συνεχίσουν να το χρησιμοποιούν».


Η ευημερία των ζώων – ένα κρίσιμο θέμα για τις Ευρωπαϊκές Εκλογές του 2019 - Free Sunday\nΗ ευημερία των ζώων – ένα κρίσιμο θέμα για τις Ευρωπαϊκές Εκλογές του 2019\nΠρόσκληση από 61 οργανώσεις μέλη του Eurogroup for Animals προς όλους τους υποψήφιους Ευρωβουλευτές, για την υπογραφή μιας δέσμευσης υποστήριξης πρωτοβουλιών για την ευζωία όλων των έμβιων όντων.\nΗ πλειοψηφία των πολιτών στην Ευρώπη τρέφουν ένα βαθύ ενδιαφέρον για την ευημερία των ζώων. Όπως καταδεικνύεται στο παρελθόν, μέσα από έρευνες και στατιστικές, οι άνθρωποι από κάθε χώρα, ζητούν όλο και περισσότερο την επιβολή υψηλότερων προτύπων καλής μεταχείρισης των ζώων καθώς και για αυστηρότερα μέτρα που οφείλουν να λαμβάνονται από τα θεσμικά όργανα της ΕΕ. Ως πολίτες δηλώνουν πως θα νιώθουν μεγαλύτερη ηθική ικανοποίηση όταν ανήκουν σε μια κοινότητα που σέβεται το περιβάλλον και κάθε μορφή ζωής.\nΔυστυχώς, κατά τη διάρκεια αυτής της νομοθετικής περιόδου και παρά το μεγάλο έργο από πολλούς Ευρωβουλευτές για την καλή μεταχείριση των ζώων, το αποτέλεσμα δεν ήταν το αναμενόμενο δεδομένου ότι δεν ήταν προτεραιότητα της Επιτροπής και αντικείμενο νομοθετικής πρότασης. Παράλληλα, κατά τη διάρκεια των τελευταίων ετών, λαϊκιστικές φωνές κομμάτων έχουν χρησιμοποιήσει την καλή διαβίωση των ζώων να κερδίσουν την προσοχή του κόσμου αλλά και ψήφους.\nΟ οργανισμός Eurogroup for Animals www.eurogroupforanimals.org που ξεκίνησε την καμπάνια #Vote4Animals έχει καταφέρει από την ίδρυσή του το 1980, να ενθαρρύνει την ΕΕ να υιοθετήσει υψηλότερα νομικά πρότυπα για την προστασία των ζώων. Αντικατοπτρίζει την κοινή γνώμη μέσω των συνεταιρισμών/οργανώσεων μελών του σε όλη την Ένωση και έχει τόσο την επιστημονική όσο και την τεχνική εμπειρογνωμοσύνη για την παροχή έγκυρων συμβουλών σε θέματα σχετικά με την καλή διαβίωση των ζώων.\nΕκπροσωπεί 61 οργανώσεις υπεράσπισης ζώων σε 25 κράτη μέλη της ΕΕ, τις ΗΠΑ, την Ελβετία, την Αυστραλία, τη Σερβία και τη Νορβηγία.\nΟ Πανελλήνιος Σύλλογος Προστασίας Ιπποειδών, ΙΠΠΟΘΕΣΙΣ, είναι ένα από τα 61 μέλη του Eurogroup for Animals και υποστηρίζει ενεργά την πρόσκληση σε όλους τους υποψήφιους Ευρωβουλευτές να υπογράψουν την δέσμευση τους όσον αφορά την ευζωία των ζώων.\nΟι εκλογές τον Μάιο του 2019 θα καθορίσουν τις πολιτικές προτεραιότητες της Ευρώπης για τα επόμενα πέντε χρόνια. Η πολιτική πρόοδος για την ευημερία των ζώων εξαρτάται από αφοσιωμένους στον πολύ σημαντικό αυτό σκοπό βουλευτές.\nΓια αυτό ζητούμε από τους υποψήφιους να δείξουν την αφοσίωσή τους υποστηρίζοντας αυτή τη δέσμευση.\nΕίναι μια ευκαιρία να υποστηριχθούν συλλογικά πρωτοβουλίες για την ευημερία των ζώων. Με αυτόν τον τρόπο, οι υποψήφιοι βουλευτές του ΕΚ υπόσχονται να αντιμετωπίσουν θέματα καθοριστικά για την ευζωία των ζώων.\nΟι επόμενες Ευρωπαϊκές εκλογές πιστεύουμε πως θα είναι μια μεγάλη ευκαιρία ώστε η ευζωία των ζώων να γίνει μία από τις προτεραιότητες σε επίπεδο Ε.Ε. Ελπίζουμε ότι η επόμενη Επιτροπή και το Κοινοβούλιο θα αντικατοπτρίζουν τις απαιτήσεις των πολιτών και θα περιλαμβάνουν τις ανησυχίες τους για την καλή μεταχείριση των ζώων στο πρόγραμμά τους.\nΑυτό που ζητούμε από τους υποψήφιους Ευρωβουλευτές είναι να επισκεφθούν την Ελληνική έκδοση του #vote4animals https://www.voteforanimals2019.eu/el/home/ και να δηλώσουν την υποστήριξή τους στην ένταξη των απλών λέξεων «προστασία των ζώων» που έχουν την δύναμη να αλλάξουν την ζωή εκατομμυρίων έμβιων όντων. Μια υπογραφή που θα υποστηρίζει πρωτοβουλίες για την ευζωία των ζώων κατά την επόμενη κοινοβουλευτική περίοδο.\nΔίνεται μια μοναδική ευκαιρία στην χώρα μας, μέσω των υποψήφιων βουλευτών για το Ευρωπαϊκό Κοινοβούλιο, να δείξει έμπρακτα το ενδιαφέρον της και να προωθήσει την ευημερία των ζώων.\nΠΑΝΕΛΛΗΝΙΟΣ ΣΥΛΛΟΓΟΣ ΠΡΟΣΤΑΣΙΑΣ ΙΠΠΟΕΙΔΩΝ


ΣΦΗΜΜΥ 3.0 στη Θεσσαλονίκη | eco-tech News\n> Διάφορα\t> ΣΦΗΜΜΥ 3.0 στη Θεσσαλονίκη\tΣΦΗΜΜΥ 3.0 στη Θεσσαλονίκη\nΣτις 10 και 11 Απριλίου διεξάχθηκε στη Θεσσαλονίκη το 3ο Πανελλήνιο Φοιτητικό Συνέδιο Ηλεκτρολόγων Μηχανικών & Μηχανικών Υπολογιστών, με τίτλο ΣΦΗΜΜΥ 3.0: Νέοι Μηχανικοί στην Κοινωνία της Γνώσης. Ήταν μία πολύ καλή εμπειρία για όσους το παρακολούθησαν, με πολλές ενδιαφέρουσες εργασίες, αν και σε αρκετές από αυτές, εγώ προσωπικά, είχα πρόβλημα κατανόησης ως φοιτητής Εφαρμοσμένης Πληροφορικής.\nΕίχαν μεγάλο ενδιαφέρον και οι ομιλίες διαφόρων προσκεκλημένων. Όμως αυτή που ξεχώρισε, και άρεσε στο μεγαλύτερο μέρος του κοινού ήταν αυτή του κ. Μιχάλη Μπλέτσα, επιστημονικού συνεργάτη του Media Lab στο Τεχνολογικό Ινστιτούτο της Μασαχουσέτης (ΜΙΤ). Ο κ. Μιχάλης Μπλέτσας είναι ένα από τα ιδρυτικά μέλη της μη κερδοσκοπικής οργάνωσης One Laptop Per Child. Στην διάλεξή του μίλησε για αυτή την οργάνωση, το πώς ξεκίνησε, τις δυσκολίες που αντιμετωπίσανε στη δημιουργία, τον σχεδιασμό και την διανομή του Laptop των 100$.\nΌσον αφορά τις εργασίες των φοιτητών, στο τέλος του συνεδρίου απονεμήθηκαν βραβεία στις καλύτερες. Συγκεκριμένα, αυτές που βραβεύτηκαν είναι οι εξής:\nImproved Unscented Kalman Filtering For a Class Of Nonlinear Systems, Alexandros C. Charalampidis, George P. Papavassilopoulos\nΘέματα Ιδιωτικότητας στη χρήση Μηχανών Αναζήτησης Παγκόσμιου Ιστού, Δημήτριος Κ. Κικίδης, Παύλος Στ. Εφραιμίδης\nΥλοποίηση κεραίας σε Χάρτινο Υπόστρωμα με Χρήση Τεχνολογίας Εκτύπωσης Ψεκασμού Αγώγιμου Μελανιού για Εφαρμογές RFID, Ζήσης Κώνστας\nΡομποτική Πλατφόρμα Διάσωσης: Κατασκευή και εφαρμογή στον διαγωνισμό Robocup-RoboRescue 2008, Ομάδα ρομποτικής P.A.N.D.O.R.A. – IEEE Robotics Chapter Team\nΑπ’ ότι ακούστηκε στο τέλος του συνεδρίου, είναι πολύ πιθανό το ΣΦΗΜΜΥ 4 να γίνει στη Ξάνθη. Το ΣΦΗΜΜΥ 4 θα πραγματοποιηθεί στην πόλη της Πάτρας. Σας συνιστώ να πάτε, γιατί θα μάθετε νέα πράγματα την ύπαρξη των οποίων αγνοούσατε και δεύτερον γιατί θα συνειδητοποιήσετε ότι και σε αυτή τη χώρα κάτι γίνεται στον τομέα της έρευνας.\nTo νέο ipod shuffle είναι γεγονός!\nΤο πρόβλημα με τα domain names…


Νέες Σκουριές στις Λίμνες Αλφειού: Καταστρέφουν ένα πανέμορφο τοπίο για να το κάνουν χωματερή.. | ΑΣΥΜΠΙΕΣΤΟΣ - ΕΛΛΗΝΕΣ YOUTUBERS\n0 Νέες Σκουριές στις Λίμνες Αλφειού: Καταστρέφουν ένα πανέμορφο τοπίο για να το κάνουν χωματερή..\nΓύπες λυμαίνονται τον τόπο μας...\nΕικόνες πρωτοφανούς τρομοκρατίας και βίας, παρόμοιες με εκείνες των Σκουριών της Χαλκιδικής, εκτυλίχθηκαν χθες το πρωί στη χωματερή της ντροπής των Λιμνών στον ποταμό Αλφειό στην Ηλεία.\nΔύο διμοιρίες των ΜΑΤ έκαναν αιφνιδιαστική επέμβαση λίγο πριν από τις 7 το πρωί, πιάνοντας κυριολεκτικά στον ύπνο τους κατοίκους που βρίσκονταν εκεί. Αστυνομικοί εισήλθαν σε ιδιωτική περιοχή και συνέλαβαν συνολικά έξι άτομα που βρίσκονταν μέσα σε ένα τροχόσπιτο και στα αυτοκίνητά τους και τους μετέφεραν στην αστυνομική διεύθυνση Ηλείας.\nΤο απίστευτο είναι ότι μεταξύ εκείνων που συνελήφθησαν ήταν και ένα άτομο με ειδικές ανάγκες!\nΠαράλληλα, κλούβες της Αστυνομίας απέκλεισαν το δρόμο που οδηγεί στη χωματερή σε δύο σημεία της γέφυρας του Αλφειού, απαγορεύοντας τη διέλευση οχημάτων και πολιτών. Ακολούθησε πανδαιμόνιο καθώς οδηγοί οχημάτων που ήθελαν να περάσουν από τη γέφυρα και εκατοντάδες εργαζόμενοι αποκλείστηκαν εκεί.\nΚάτοικοι κατήγγειλαν ότι κατά τη διάρκεια της επιχείρησης της Αστυνομίας οι κλήσεις μέσω κινητών τηλεφώνων γίνονταν με μεγάλη δυσκολία, ενώ το τηλεφωνικό δίκτυο στα Μακρίσια νεκρώθηκε για περίπου δύο ώρες.\nΚλίμα βίας και τρομοκρατίας\nΛίγο μετά την έφοδο της Αστυνομίας, οι καμπάνες στα γειτονικά χωριά Μακρίσια, Φλόκα και Αλφειούσα άρχισαν να χτυπούν και να καλούν τους πολίτες σε κινητοποίηση. Εκατοντάδες κάτοικοι αψηφώντας τη δυνατή βροχή και την κακοκαιρία επιχείρησαν να περάσουν τα μπλόκα της Αστυνομίας.\nΠέντε εξ αυτών συνελήφθησαν και κρατήθηκαν αρκετή ώρα σε μία από τις κλούβες. Τελικά αφέθηκαν ελεύθεροι χωρίς να τους απαγγελθεί κατηγορία. Υστερα από μερικές ώρες ελεύθεροι αφέθηκαν και οι υπόλοιποι συλληφθέντες, με την Αστυνομία να κάνει λόγο για απλές προσαγωγές.\nΜία εκ των δικηγόρων των κατοίκων, η Δώρα Καλάκου, κατήγγειλε στην «Ε» το πρωτοφανές κλίμα αστυνομικής τρομοκρατίας και βίας με τις προληπτικές προσαγωγές των κατοίκων που αντιδρούν στο οικολογικό έγκλημα που επιχειρούν να διαπράξουν δίπλα στον ποταμό Αλφειό μέσα σε δασική έκταση οι δήμοι Πύργου-Ολυμπίας και Ανδρίτσαινας-Κρέστενας.\nΗ Βασιλική Μιχαλοπούλου, η δασκάλα της 6ης τάξης του Δημοτικού Σχολείου στα Μακρίσια, κατήγγειλε την αστυνομική αυθαιρεσία κάνοντας λόγο για εικόνες που παραπέμπουν σε άλλες εποχές. «Επιχείρησα να πάω με το αμάξι μου το πρωί στο σχολείο, αλλά με σταμάτησαν οι αστυνομικοί και μου απαγόρευσαν να συνεχίσω αν και τους είπα ποια είμαι και πού πάω. Καταγγέλλω την παράνομη στάση της Αστυνομίας και σας δηλώνω ότι θα στραφώ νομικά κατά του επικεφαλής της αστυνομικής δύναμης. Μεθαύριο θα γιορτάσουμε την επέτειο του Πολυτεχνείου. Με τέτοιες εικόνες και συμπεριφορές θα μιλήσουμε στα παιδιά για δημοκρατία και ελευθερία;» κατήγγειλε στην «Ε» η κ. Μιχαλοπούλου.\nΟύτε την έγκυο\nΟπως κατήγγειλαν οι πολίτες της περιοχής, οι αστυνομικές δυνάμεις δεν σεβάστηκαν ούτε μία έγκυο στο τέταρτο μήνα της, που έψαχνε μέσα στη βροχή και το κρύο έντρομη να βρει το σύζυγό της.\nΠρόκειται για την Ιωάννα Νεοφώτιστου, από τα Μακρίσια, η οποία σε κατάσταση σοκ έσπασε μόνη της τον αστυνομικό κλοιό και προχώρησε προς τη χωματερή. Μερικές εκατοντάδες μέτρα μακριά, η γυναίκα άρχισε να νιώθει ζάλη και πόνους και ξάπλωσε στην άσφαλτο.\nΕντρομοι οι κάτοικοι ειδοποίησαν το γυναικολόγο της ο οποίος μετέβη στην περιοχή αλλά οι αστυνομικές δυνάμεις του απαγόρευσαν να προχωρήσει και να την περιθάλψει.\n«Εχω άλλα δύο μικρά παιδιά και αυτό που έχω τώρα στην κοιλιά μου.\nΚάποτε στον Αλφειό παίζαμε με τον αδερφό μου όταν ήμασταν μικρά παιδιά και πετάγαμε νερά και λάσπες ο ένας στον άλλον και χαιρόμασταν.\nΣήμερα τα παιδιά μου δεν τολμούν να αγγίξουν το νερό, που έχει μολυνθεί εξ αιτίας των σκουπιδιών. Είμαι και θα παραμείνω δίπλα στο δίκαιο αγώνα των συμπολιτών μας.\nΔεν με φοβίζουν τα ΜΑΤ.\nΗ υπόθεση της ρύπανσης και της καταστροφής του ποταμού Αλφειού στην Ηλεία είναι υπόθεση όλων», ανέφερε με λυγμούς στην «Ε» η κ. Νεοφώτιστου.\nΚαταγγελίες για αυταρχική και παράνομη συμπεριφορά της Αστυνομίας και των ΜΑΤ υπήρξαν και από τους δημοσιογράφους, καθώς δεν επετράπη σε κανέναν να πλησιάσει τη χωματερή της ντροπής.\n«Η Αστυνομία έκανε ερωτήσεις στους μαθητές του Γυμνασίου Πελοπίου, που το Σάββατο επισκέφτηκαν τις Λίμνες σε ένδειξη συμπαράστασης προς τους κατοίκους».\nΤα παραπάνω κατήγγειλε στην «Ε» ο δημοτικός σύμβουλος Πύργου με τη Λαϊκή Συσπείρωση και μέλος της Ν.Ε. του ΚΚΕ Ηλείας Χρήστος Γιάνναρος, καλώντας τους πολίτες να παραστούν στο σημερινό δημοτικό συμβούλιο.\nΑργά χθες το απόγευμα, μετά τα πρωτοφανή γεγονότα, παραιτήθηκε ο Γαβριήλ Λιατσής από δημοτικός σύμβουλος και επικεφαλής της αντιπολίτευσης. Λίγο αργότερα οι αστυνομικές δυνάμεις αποχώρησαν και οι κάτοικοι απέκλεισαν και πάλι το σκουπιδότοπο.\nΕτικέτες Ελεγχόμενη Δημοκρατία . Ελλάδα . Τρομοκρατία . Χούντα


Μεταγραφική "βόμβα" για Άρη! Απέκτησε τον Χατζηδάκη - pressaris.gr\nΜεταγραφική “βόμβα” για Άρη! Απέκτησε τον Χατζηδάκη\nΜεταγραφική “βόμβα” για Άρη! Απέκτησε τον Χατζηδάκη, ενισχύοντας σημαντικά την ομάδα πόλο.\n“Με το… καλημέρα ο ΑΡΗΣ “φωνάζει” παρών στη μάχη της διεκδίκησης της ανόδου στην Α1, κάνοντας δικό του έναν από τους καλύτερους φουνταριστούς στην Ελλάδα, τον Γιώργο Χατζηδάκη, σε μια θέση στην οποία “πόνεσε” κατά την περσινή περίοδο.\nΟ Γιώργος Χατζηδάκης ξεκίνησε την καριέρα του στο ΝΟ Βουλιαγμένης με τον οποίο πανηγύρισε πολλά πρωταθλήματα στις κατηγορίες των παίδων, εφήβων και νέων ανδρών, ενώ αποτέλεσε βασικό στέλεχος της ανδρικής ομάδας επί σειρά ετών.\nΣε συλλογικό επίπεδο φόρεσε, επίσης, το σκουφάκι των ΝΟ Χίου, ΝΟ Καλαμακίου και άλλων ομάδων, που πρωταγωνίστησαν στις Α1 και Α2 εθνικές κατηγορίες. Ο νεοαποκτηθείς παίκτης του ΑΡΗ ήταν μέλος όλων των εθνικών ομάδων (παίδων, εφήβων, νέων και ανδρών), το οποίο δείχνει την αξία και τη μεγάλη εμπειρία του.\nΗ μεγαλύτερη στιγμή της καριέρας του 35χρονου δυναμικού φουνταριστού είναι η κατάκτηση του χρυσού μεταλλίου με την Εθνική ομάδα νέων ανδρών το 2001 στην Κωνσταντινούπολη.\nΕπίσης, μετράει πάνω από 70 συμμετοχές με το αντιπροσωπευτικό συγκρότημα των ανδρών, με το οποίο αγωνίστηκε σε βαλκανικά, μεσογειακά, πανευρωπαϊκά και παγκόσμια πρωταθλήματα”.\nΠόλο Ανδρών: Ανανέωσε ο Παυλίδης\nΠόλο: Μάθε στον Άρη τα μυστικά του αθλήματος των επιτυχιών\nΓούναρης: «Ο Άρης έχει μεγάλη ιστορία και βαρύ όνομα»\nΚάλεσμα της Ντε Χάαγκ στον κόσμο ενόψει Άρη\nTo φιλικό του Άρη μέσα από την κάμερα του ArisFc TV (video)


π.Λίβυος: Διδάσκουμε με αυτό που είμαστε\nΔιδάσκουμε με αυτό που είμαστε\nΠολύ βαθιά σε νοήματα κι αυτή η ομιλία σας με ποιότητα και σεβασμό απέναντι στο ακροατήριο. Επειδή συχνά παρατηρείται το φαινόμενο να μιλάμε όπως να 'ναι και να μην προσέχουμε τι λέμε ή να επαναλαμβάνουμε κι εμείς τα λόγια με τα οποία μας έχουν μεγαλώσει, χωρίς να έχουμε εξετάσει αν κάνουν νόημα για μας ή αν -κοινώς- στέκουν (και ειδικά έννοιες όπως ταπείνωση κτλ., που ο καθένας τις ερμηνεύει όπως θέλει), το βρήκα εξαιρετικό που και σ' αυτήν την ομιλία σας επιλέγετε προσεκτικά τις λέξεις σας και τονίζετε στο 59.20 ''(...) Προσέξτε, είναι λεπτές οι ισορροπίες και οι διακρίσεις αυτές, πάρα πολύ λεπτές.''\n΄Οντως έτσι είναι' και ο εξαιρετικός -κατ' εμέ- ψυχίατρος Δ. Καραγιάννης, στο βιβλίο του ''Ρωγμές κι αγγίγματα'', αφιερώνει ολόκληρο κεφάλαιο στο κήρυγμα (από το ρητορικό μονόλογο στη διακονία του προσώπου) και ένα απόσπασμα που αντιπροσωπεύει κατά τη γνώμη μου την ομιλία σας είναι το παρακάτω:\n''(...)Σήμερα γνωρίζουμε ότι σημαντικό δεν είναι αυτό που λες, αλλά αυτό που είσαι. ΄Οχι αυτό που ακούς, αλλά αυτό που βιώνεις. Γνωρίζουμε ότι ενώ από αυτά που ακούσαμε μόνο ένα 10%-20% αφομοιώνεται, αυτό που έχουμε ζήσει παραμένει ακέραιο μέσα μας. Επομένως η ποιότητα της σχέσης που αναπτύσσεται μεταξύ του ομιλούντος και του ακροατηρίου είναι καθοριστική. Μετά από ένα κήρυγμα οποιοσδήποτε είναι σε θέση να μιλήσει όχι για το τι ειπώθηκε, αλλά για το πώς βίωσε το κήρυγμα.\nΟ τόνος φωνής του ομιλητή έχει καθοριστική σημασία και δίνει έμμεση πληροφορία στον ακροατή για το πώς ο ομιλητής νιώθει απέναντι του. Ο λαός που ακούει έναν ιεροκήρυκα και αισθάνεται ότι δέχεται επίθεση, δεν μπορεί να ωφεληθεί. Στη συνέχεια το αποτέλεσμα είναι καταστροφικό και για τη σχέση του ιερέα με το πλήρωμα.\nΚηρύσσει κανείς όχι με αυτά που λέει, αλλά με αυτό που είναι. Δεν μπορεί να είναι πειστικός κάποιος που αναφέρεται στην αγάπη του Θεού, όταν ο ίδιος είναι απόμακρος. Δεν μπορεί να κάνει κήρυγμα για τη χαρά της Ανάστασης που μετουσιώνει την ανθρώπινη ύπαρξη και να είναι υπόδειγμα ενός άχαρου, τυπικού και συνοφρυωμένου τύπου.\n(...)Το κήρυγμα αποτελεί μια αφορμή για προσωπική σχέση του ποιμένα με το ποίμνιό του. Τους αφουγκράζεται. Τους ενθαρρύνει. Τους διαπαιδαγωγεί. Τους εμπιστεύεται. Τους δίνει δυνατότητα να ανακαλύπτουν το μέτρο. Τους καλλιεργεί το αισθητήριο.\nΕυνοεί τη σχέση μεταξύ των πιστών και αναδεικνύει τη δυνατότητα να υπάρχουν ως κοινότητα προσώπων και όχι ως μαζική συνύπαρξη ατόμων.''\nΕυχαριστώ πολύ, να σας έχει ο Θεός καλά, γερό και δυνατό.\n9 Οκτωβρίου 2017 - 3:52 μ.μ.


1821-2021: Το κρυφό σχολείο - «Εθνικός Κήρυκας»\n1821-2021: Το κρυφό σχολείο\nΤο κρυφό σχολείο δεν είναι μύθος. Μέσα σε τόσους αιώνες σκλαβιάς δεν θα μπορούσαν ποτέ να κρατήσουν οι Ελληνες τη θρησκεία και τη γλώσσα. Ζούσαν με αλλόθρησκους που έκοβαν κεφάλια και γλώσσες χριστιανών που τολμούσαν να μιλάνε ελληνικά. Ετσι δημιουργούνται τα κρυφά σχολειά. Τα σχολεία της σκλαβιάς. Στη φοβερή εκείνη ατελείωτη νύχτα του Ελληνισμού το Κρυφό Σχολειό φώτιζε. Ο ταπεινός καλόγερος, δάσκαλος, διαφωτιστής, βάζει τα πρώτα λιθαράκια της Παιδείας. Τους μιλάει για Χριστό και Πατρίδα, τους λέει πως είναι χριστιανοί Ελληνες με μεγάλη ιστορία.\nΤα Κρυφά Σχολεία είναι στα δωμάτια των μοναστηριών ή στους νάρθηκες των εκκλησιών. Τα πρώτα αναγνωστικά βιβλία τους ήταν το Ωκτωήχι, το ψαλτήρι, το Ωρολόγιο. Όλα τα Κρυφά Σχολεία ήταν στην προστασία της Εκκλησίας. Μοναδικό φαινόμενο σ’ όλους να μαθαίνουν τα παιδιά γράμματα τη νύχτα στο Κρυφό Σχολειό. Ετσι λοιπόν δεν είναι μύθος το Κρυφό Σχολειό.\nΕυχαριστώ αυτούς που κράτησαν τη θρησκεία μου, τη γλώσσα μου και την εθνικότητά μου να είμαι Χριστιανός και να λέγομαι Ελληνας. Σφάχτηκαν, κρεμάστηκαν, γδάρθηκαν για να κερδίσουμε εμείς σήμερα τον τόπο τούτο ελεύθερο χωρίς σκλαβιά.\nΕτοιμα τα πάντα προ του 1821 στα γράμματα και στ’ άρματα επίσης με τους λεβέντες κλεφταρματολούς, καριοφίλια και καλαμάρια προετοιμάζουν και βαδίζουν μαζί, έτοιμοι για τον ξεσηκωμό του Γένους. Ετσι δουλεύτηκε η χριστιανική πίστη και η εθνική ελπίδα του σκλαβωμένου Εθνους.\nΜ’ αυτό τον τρόπο στα τετρακόσια χρόνια σκλαβιάς γίνεται πόλεμος, με το οκτωήχι και το καριοφίλι. Οι οπλαρχηγοί μας στα βουνά με τ’ άρματα και τα καλαμάρια, οι διδάσκαλοι του Γένους.\nΑυτός ο μικρός λαός της Γης έδωσε το μεγάλο παράδειγμα τότε και τώρα τι θα πει Ελλάδα.\nΑντικατέστησε το δόρυ με το καριοφίλι και ακούστηκε πάλι σ’ όλους τους λαούς της Γης «Η Ελλάδα ποτέ δεν πεθαίνει».\nΌπως μας λέει ο ποιητής Ιωάννης Πολέμης:\n«Εκεί καταδιωγμένη κατοικεί του σκλάβου\nη αλυσόδετη πατρίδα,\nθεριεύει την αποσταμένη ελπίδα\nμε λόγια μαγικά»


Ούτε οι Γερμανοί μικρομεσαίοι νοσταλγούν το μάρκο\nΠρώτη καταχώρηση: Πέμπτη, 13 Ιουνίου 2013, 11:00\nΣτους θερμούς υποστηρικτές της διατήρησης του ευρώ ως κοινού νομίσματος ανήκουν οι μεγάλοι επιχειρηματικοί όμιλοι. Πώς αντιμετωπίζουν, όμως, την «ευρωκρίση» οι μικρομεσαίες επιχειρήσεις της Γερμανίας; Στο ερώτημα αυτό επιχειρεί να απαντήσει το ρεπορτάζ που δημοσιεύει σήμερα η «Deutsche Welle».\n«Έχω το ευρώ αλλά χωρίς την κρίση» συνοψίζει σκωπτικά ο Χάραλντ Κιρχγκέσνερ, που διευθύνει μια διαφημιστική εταιρεία στη Στουτγάρδη. «Λειτουργούμε στον γερμανικό χώρο, σε εθνικό πλαίσιο και για τον λόγο αυτόν η ευρωκρίση δεν είναι πρόβλημα για μας» εξηγεί.\nΠρόβλημα δεν αντιμετωπίζει ούτε η εταιρεία Scheuerle, που δραστηριοποιείται στον κλάδο της αυτοκινητοβιομηχανίας και είναι προσανατολισμένη στις εξαγωγές εκτός Ευρώπης. «Έχουμε μια θετική ανάπτυξη της επιχείρησης και ανάλογη είναι η κατάσταση στο πεδίο της απασχόλησης του προσωπικού» εξηγεί ο γενικός διευθυντής της εταιρείας Αντρέας Κέλερ, τονίζοντας ότι το 2012 ο τζίρος αυξήθηκε κατά 40%.\nΘετική είναι η αποτίμηση της χρονιάς και από την κατασκευαστική μηχανών Kurtz Ersa, ωστόσο - όπως υποστηρίζει ο πρόεδρός της, Ράινερ Κουρτς - «υπάρχει αρκετή αβεβαιότητα στη βιομηχανία και αυτό επηρεάζει τις αποφάσεις μας για επενδύσεις».\nΟι απώλειες αναπληρώνονται από την εσωτερική κατανάλωση\nΟι μικρομεσαίες επιχειρήσεις που είναι προσανατολισμένες στις εξαγωγές προς τις χώρες της Ευρωζώνης διαπιστώνουν υποχώρηση των πωλήσεων. Μία από αυτές είναι η εταιρεία Alfi, που κατασκευάζει θερμούς και άλλα μονωτικά είδη. «Φυσικά και αντιλαμβανόμαστε ότι οι καταναλωτές, κυρίως στη Δυτική Ευρώπη, περιορίζουν εξαιτίας της υψηλής ανεργίας την κατανάλωση και φυσικά αγοράζουν λιγότερα από τα προϊόντα μας» υπογραμμίζει ο γενικός διευθυντής της εταιρείας Μπέρνχαρντ Μίτελμαν.\nΩστόσο, όπως διευκρινίζει, «οι απώλειες αναπληρώνονται από το θετικό οικονομικό κλίμα που επικρατεί στη Γερμανία και την αύξηση των εξαγωγών προς χώρες εκτός Ευρώπης». Ο κ. Μίτελμαν παραπέμπει στη θεαματική αύξηση των εξαγωγών της Alfi προς την Κίνα.\nΣε γενικές γραμμές οι μικρομεσαίες επιχειρήσεις στη Νοτιοδυτική Γερμανία άντεξαν στην κρίση, ωστόσο είναι πολύ επιφυλακτικές όσον αφορά σε νέες επενδύσεις, επισημαίνει ο Χέλμουτ Κέσλερ, στέλεχος του Βιομηχανικού και Εμπορικού Επιμελητηρίου της περιοχής Χαϊλμπρόν. Αυτό, βέβαια, δεν σημαίνει ότι επικρατεί απαισιοδοξία. «Οι επιχειρήσεις της περιοχής κινούνται σε θετικό έδαφος. Οι προοπτικές αξιολογούνται ακόμη ως ιδιαίτερα ευνοϊκές. Σε γενικές γραμμές είμαστε αισιόδοξοι, καθώς η πορεία εξακολουθεί να είναι ανοδική» εξηγεί ο Χέλμουτ Κέσλερ.\nTo τίμημα δεν είναι υπερβολικά υψηλό\nΠροϋπόθεση για όλα αυτά είναι να μη ναυαγήσει η υπόθεση της διάσωσης του ευρώ, υποστηρίζουν οι επιχειρηματίες, που βιώνουν με ανακούφιση την αποκατάσταση της εμπιστοσύνης προς το κοινό νόμισμα. Σε αντίθεση με ένα μεγάλο τμήμα των Γερμανών, οι μικρομεσαίοι επιχειρηματίες δεν νοσταλγούν το γερμανικό μάρκο, διαπιστώνοντας τα πλεονεκτήματα που έχει για αυτούς το ευρώ.\nΚαι ακριβώς για τον λόγο αυτόν συμφωνούν με τους χειρισμούς της γερμανικής κυβέρνησης για τη διάσωση του κοινού νομίσματος. Και όπως λέει ο Αντρέας Κόλερ από την εταιρεία Scheuerle, «η κυβέρνηση φροντίζει για τη σταθερότητα και την ασφάλεια σχεδιασμού των επιχειρήσεων. Πιστεύω ότι το τίμημα για τη διάσωση του ευρώ είναι υψηλό, αλλά όχι υπερβολικά υψηλό».\nΤελευταία ενημέρωση: Πέμπτη, 13 Ιουνίου 2013, 11:45


Πώς να χάσετε βάρος αστείο\nΠράσινο γιαούρτι κρέμα γάλακτος βουνού\nΠώς να χάσετε βάρος αστείο - Χάπια διατροφής για γρήγορα αποτελέσματα απώλειας βάρους\nΆλλα έχουν λιγότερο και άλλα περισσότερο. Δεν έχουν όλα τα ζώδια χιούμορ. Γεια σας ειμαι 1, 71 και 59 κιλα νομιζω πως πρεπει να αδυνατισω κιαλο γιατι δεν νοιωθω εγω ανε τα παροτι που ειμαι αδυνατη τρωω υγιεινα και εχω αρχισει να γυμναζωμαι τι πρεπει να κανω για να.\nΠώς να χάσετε βάρος αστείο. Έψαξα για να βρω πληροφορίες για τις ώρες κοινής ησυχίας και τι λέει ο νόμος για το γαύγισμα σκύλων αλλά δεν κατάφερα να βγάλω άκρη.\nΥπάρχουν 2 ζώδια λοιπόν που χαρακτηρίζονται για την αίσθηση του χιούμορ τους και χαρίζουν απλόχερα γέλια στον κόσμο χωρίς να υπολογίζουν και. Ερωτικές προβλέψεις από 18/ 2 έως 24/ 2: Ροζ και γκρι σύννεφα στα αισθηματικά των ζωδίων.\nΠώς λειτουργεί το τσάι του καυστήρα χυτηρίου\nEwing κλινική απώλεια βάρους reno nv\nΑπώλεια λίπους τσαγιού λεμονιού\nΑκραία απώλεια βάρους μπότα στρατόπεδο colorado κόστος\nΚάνει hurley χάσει βάρος χάσει\nΒάρος χάσετε Πόσο ψαριών\nΕρωτικές προβλέψεις από 18/ 2 έως 24/ 2: Ροζ και γκρι σύννεφα στα αισθηματικά των ζωδίων. Δεν έχουν όλα τα ζώδια χιούμορ.\nΆλλα έχουν λιγότερο και άλλα περισσότερο. Υπάρχουν 2 ζώδια λοιπόν, που χαρακτηρίζονται για την αίσθηση του χιούμορ τους και χαρίζουν απλόχερα γέλια στον κόσμο, χωρίς να υπολογίζουν και.\nΓεια σας ειμαι 1, 71 και 59 κιλα νομιζω πως πρεπει να αδυνατισω κιαλο γιατι δεν νοιωθω εγω ανε τα παροτι που ειμαι αδυνατη τρωω υγιεινα και εχω αρχισει να γυμναζωμαι τι πρεπει να κανω για να. Έψαξα για να βρω πληροφορίες για τις ώρες κοινής ησυχίας και τι λέει ο νόμος για το γαύγισμα σκύλων αλλά δεν κατάφερα να βγάλω άκρη.


Η Δήμητρα Μπαμπαδήμα και τα Άκρα της θέλουν να σε ρίξουν στα βαθιά, εκεί όπου θα βρεις τον εαυτό σου | Συνεντεύξεις | Ladylike.gr\nΣΥΝΕΝΤΕΥΞΕΙΣ ΔΗΜΗΤΡΑ ΤΣΙΓΓΕΝΕ Μαΐου 10 2019 14:16\nΜιλήσαμε με τη σκηνοθέτιδα Δήμητρα Μπαμπαδήμα για τα «Άκρα» της και όσα κρύβονται πίσω και μέσα σε αυτά.\nΤη Δήμητρα Μπαμπαδήμα την γνώρισα πρώτη φορά πριν περίπου 2 χρόνια, εδώ στα γραφεία της 24Media, όπου είχε έρθει για ένα project που θα τρέχαμε στο Ladylike. Η πρώτη εντύπωση που σου αφήνει είναι πολύ θετική, μιας και χαμογελά διαρκώς (ποιος δεν αγαπά τους ανθρώπους που χαμογελούν και είναι έξω καρδιά;). Η Δήμητρα χωρίς να προσπαθεί σου τραβά την προσοχή, τόσο με τη θετική αύρα της και το στιλ της, όσο και με τις απόψεις και τις ιστορίες που έχει να σου αφηγηθεί. Αν προσπαθήσεις να της βάλεις ταμπέλα θα δυσκολευτείς. Το μόνο σίγουρο είναι ότι της αρέσει να ζει τη ζωή της στα άκρα. Της αρέσει η περιπέτεια, η δράση. Δεν κάθεται ποτέ ήσυχη και αυτό θα το καταλάβεις με το που ρίξεις μια ματιά στον λογαριασμό της στο Instagram.\nΌταν έμαθα, λοιπόν, ότι σκηνοθέτησε την ταινία «Άκρα»* επικοινώνησα αμέσως μαζί της για να μάθω περισσότερα. Πριν διαβάσεις όσα μου είπε, όμως, θα σου εξηγήσω περί τίνος πρόκειται η ταινία αυτή.\nΗ δημοσίευση κοινοποιήθηκε από το χρήστη DIMITRA BABADIMA (@babastroumf) στις 24 Φεβ, 2019 στις 3:02 πμ PST\nΣτα «Άκρα» ο εικαστικός με τη φανταστική φωνή, Αλέξανδρος Ζυγούρης διηγείται την ιστορία-άθλο του υπεραθλητή Σπύρου Χρυσικόπουλου, ο οποίος τον Οκτώβρη του 2018 έπεσε στη θάλασσα για να διανύσει 140 συνεχόμενα χιλιόμετρα κολύμβησης στο ανοιχτό Αιγαίο πέλαγος - και πιο συγκεκριμένα από τη Ρόδο στο Καστελόριζο. Απώτερος στόχος του; να «ξαναβάλει» το ακριτικό νησί στον ελληνικό χάρτη, να κολυμπήσει μακριά από την ασφάλεια της στεριάς, να εξερευνήσει μέσα από αυτή την προσπάθεια τον εαυτό του και τις δυνάμεις του, τόσο σωματικές, όσο και πνευματικές. Η επίμονη προσπάθεια για έναν σκοπό, η πρόκληση μπροστά στο άγνωστο, η απεριόριστη ανθρώπινη δύναμη, ο φόβος που μετατρέπεται σε κινητήριος δύναμη είναι μερικά από τα μηνύματα που περνά η ταινία.\nΗ μεγάλη γοητεία της ταινίας είναι η σχεδόν μεταφυσική συνάντηση του εικαστικού, Αλέξανδρου Ζυγούρη και του υπεραθλητή Σπύρου Χρυσικόπουλου. Το πνεύμα συναντάται με το σώμα καθ'όλη τη διάρκεια της ταινίας. Στο Καστελόριζο όμως θα συναντηθούν αυτοί οι δύο άντρες για πρώτη φορά με το δικό τους τρόπο (τον μεταφράζει ο καθένας όπως θέλει), στη δική τους Ιθάκη. Νικητές ή ηττημένοι; Εκείνοι το ορίζουν. Άλλωστε η νίκη είναι πολύ προσωπική υπόθεση και πολύ διαφορετική για τον καθένα από εμάς.\nΑς ακούσουμε όμως τώρα τον άνθρωπο που κατάφερε να καταγράψει αυτή τη δυνατή ιστορία και να της δώσει πνοή μέσα από την τέχνη της.\n«Άκρα». Γιατί ονομάστηκε έτσι το τελευταίο ντοκιμαντέρ σου; Κρύβεται κάτι άλλο πίσω από το προφανές;\n«O τίτλος της ταινίας έχει διπλή σημασία. Η πρώτη αφορά στα ανθρώπινα Άκρα. Κάτι που η ταινία διαπραγματεύεται μέσα από δύο διαφορετικές ανθρώπινες μορφές. Η δεύτερη σημασία αφορά τη γεωγραφική τοποθεσία του ελληνικού Καστελλόριζου. Το άκρο της Ελλάδας».\nΔιάβασα σε πρόσφατη συνέντευξή σου πως ο ίδιος ο υπεραθλητής, Σπύρος Χρυσικόπουλος σε επέλεξε για να καταγράψεις τον υπεράνθρωπο αγώνα του. Θέλεις να μας πεις δυο λόγια για αυτό;\n«Με τον Σπύρο γνωριστήκαμε 2 χρόνια πριν (μάλιστα έγινε στην 24Μedia) προκειμένου να γίνει μία καταγραφή του αθλητικού του προφίλ, ένα μήνα πριν το προηγούμενο εγχείρημά του, αυτό της τετραπλής διάπλευσης του Τορωναίου κόλπου. Βρήκα τρομερά ενδιαφέρουσα την ιδέα του εγχειρήματος κι έτσι μπήκα στη διαδικασία καταγραφής του. Από αυτό προέκυψε η πρώτη ταινία και δική μας συνεργασία που ακούει στον τίτλο Η2Ο:2 parts Heart, 1 Heart Obssesion μία παραγωγή του Οneman που προβλήθηκε στο περσινό ''Αdventure Film Festival'' της Αθήνας και πήγε εξαιρετικά καλά. Μετά από αυτό, συζητήσαμε με τον Σπύρο για το επόμενο εγχείρημα και ο ίδιος με εμπιστεύτηκε απόλυτα ως προς το δημιουργικό κομμάτι, κάτι το οποίο εκτιμώ αφάνταστα. Ο καθένας είχε το ρόλο του σε αυτή την προσπάθεια».\nΑπό την άλλη, εσύ επέλεξες τον δεύτερο ήρωα της ταινίας σου, τον εικαστικό Αλέξανδρο Ζυγούρη. Τι σε οδήγησε στη συγκεκριμένη επιλογή;\n«Το target group ενός αθλητικού ντοκιμαντέρ είναι αρκετά περιορισμένο. Όταν ξεκινάς να κάνεις μία ταινία, στόχος είναι να φτάσει σε όσα περισσότερα ζευγάρια μάτια είναι δυνατό. Έφτασα στο πρόσωπο του Αλέξανδρου Ζυγούρη μετά από προσωπική έρευνα και επέλεξα αυτόν τον άνθρωπο γιατί, όπως συνέβη και με τον Σπύρο, εντυπωσιάστηκα από τη δική του φιλοσοφία για τη ζωή. Αυτοί οι δύο άνθρωποι είναι τόσο διαφορετικοί, όμως έχουν και τόσα κοινά σημεία. Ένας αθλητής κι ένας καλλιτέχνης από διαφορετικές γενεές που όμως επιλέγουν να ζουν «ασκητικά», κατά κάποιον τρόπο, αφοσιωμένοι και οι δύο στο όραμά τους. Στο ντοκιμαντέρ έχει το ρόλο της εσωτερικής φωνής του αθλητή, του δημιουργού, του θεατή. Είναι μία αφηρημένη έννοια. Ας τον τοποθετήσει ο καθένας στο ρόλο που η φαντασία του ορίζει».\nΣου αρέσει να συνδυάζεις τα άκρα; Την ένταση με την ηρεμία; Τον αγώνα του αθλητή με τη αίσθηση της γαλήνης ενός εικαστικού; Τι ήθελες να πετύχεις με αυτή τη δυάδα;\n«Ο Αλέξανδρος στο ντοκιμαντέρ λέει «όπου υπάρχει φως, υπάρχει και σκοτάδι. Δεν μπορεί να υπάρξει το ένα χωρίς το άλλο». Τα άκρα είναι ο ίδιος ο άνθρωπος. Το φως και το σκοτάδι. Για μένα τα άκρα είναι αναπόσπαστο κομμάτι ζωής. Ακριβώς όπως το είπες. Ένταση και γαλήνη. Στην ταινία η κάθε λέξη έχει τη σημασία της. Ο Αλέξανδρος έχει το ρόλο της εσωτερικής φωνής του αθλητή ή και του θεατή, αν θέλεις. Είναι οι εσωτερικές μας σκέψεις μας. Οι εσωτερικές σκέψεις του δημιουργού. Δηλαδή του ανθρώπου».\nΣε εξίταρε το γεγονός ότι δεν ήξερες από πριν την έκβαση αυτού που πήγαινες να καταγράψεις; Φαντάζομαι το σενάριο δε γινόταν καν να είναι ήδη στο μυαλό σου. Εξελίχθηκε μετά το τέλος του ταξιδιού;\n«Η σκαλέτα, η σεναριακή και σκηνοθετική προσέγγιση ενός ντοκιμαντέρ νομίζω είναι όπως το σενάριο μίας ταινίας μυθοπλασίας. Για εμένα είναι απαραίτητο. Ήξερα τους χαρακτήρες και τους συμβολισμούς που ήθελα να κινηματογραφήσω και ένα αθλητικό εγχείρημα του οποίου η έκβαση θα ήταν ή Α ή Β. Και στις δύο περιπτώσεις ήξερα ακριβώς τη ραχοκοκαλιά της ταινίας που ήθελα να φτιάξω. Το επόμενο κομμάτι ήταν η εξιστόρηση της «περιπέτειας» από τους ανθρώπους που την έζησαν με τρόπο τέτοιο ώστε να γίνει βίωμα και του θεατή».\nΤι δυσκολίες συνάντησες κατά την κινηματογράφηση;\n«Οι δυσκολίες ήταν αρκετές. Αν πρέπει να σου πω μόνο για το κομμάτι της κινηματογράφησης θα αναφέρω σίγουρα τη δυσκολία προγραμματισμού παρουσίας της ομάδας, μιας και μιλάμε για ένα γύρισμα στην άκρη της Ελλάδας, για ένα αθλητικό εγχείρημα που η ημερομηνία διεξαγωγής του εξαρτάται και από τις καιρικές συνθήκες. Είχαμε κάποιες αλλαγές στην ημερομηνία εκκίνησης του διάπλου που μας άλλαζαν συνεχώς το πρόγραμμα. Σε δεύτερη φάση και αυτό είναι το σημαντικότερο, η κινηματογράφηση σε ακραίες συνθήκες που βρεθήκαμε, σε ένα πολύ μικρό σκάφος/ καΐκι ακολουθώντας τον αθλητή. Όποιος έχει ασχοληθεί έστω και λίγο με ιστιοπλοΐα θα μπορέσει να καταλάβει τις δυσκολίες της διάπλευσης με 6-7 μποφόρ σε 4-5 μέτρα κύμα».\nΠοιο ήταν το πιο δυνατό περιστατικό εκείνων των ημερών που θα σου μείνει χαραγμένο στο μυαλό;\n«Έχω αμέτρητες εικόνες που με στιγμάτισαν. Η υπερπροσπάθεια ενός ανθρώπου να πραγματοποιήσει το όνειρο που έχει παρά τους κακούς οιωνούς και η δημιουργία σχέσεων μεταξύ ανθρώπων που μέχρι χθες παρέμεναν άγνωστοι αλλά ενώθηκαν για έναν κοινό στόχο είναι πράγματα που με συγκίνησαν και με συγκινούν. Η στιγμή που τραβήξαμε τον Σπύρο πάνω στο σκάφος σε κατάσταση που δε θυμάμαι να έχω δει άλλον άνθρωπο, σίγουρα θα μου μείνει χαραγμένη στο μυαλό. Δε θα ξεχάσω επίσης το εργαστήρι του Αλέξανδρου στο πιο όμορφο σημείο του μακρινού Καστελλόριζου, καθώς και τον πρωινό καφέ και τις συζητήσεις μαζί του».\nΠώς βιώνει ένα τρίτο μάτι μία τέτοια υπεράνθρωπη προσπάθεια, όπως αυτή του Σπύρου Χρυσικόπουλου;\n«Αν υποθέσουμε πως εγώ είμαι το τρίτο μάτι, η προσπάθεια του Σπύρου αποτελεί έμπνευση για τους δικούς μου προσωπικούς στόχους. Ήταν η πρακτική μου άσκηση πάνω σε έννοιες όπως αυτές των ανθρωπίνων σχέσεων, της πίστης και του φόβου, της εμπιστοσύνης και της δύναμης».\nTι ένιωσες όταν συνειδητοποίησες πως ο υπεραθλητής δεν κατάφερε να φτάσει στον προορισμό του;\n«Ήμουν προετοιμασμένη μήνες πριν μπούμε στη διαδικασία των γυρισμάτων για αυτή την έκβαση. Το μόνο που σκεφτόμουν τη στιγμή που τραβούσαμε τον Σπύρο από το νερό ήταν η υγεία του αθλητή. Γι’ αυτό δεν ήμουν προετοιμασμένη. Για εμένα το εγχείρημα ήταν επιτυχημένο από τη στιγμή που τόσοι άνθρωποι πίστεψαν στο όραμα του Σπύρου, να βάλει το Καστελλόριζο ξανά στον ελληνικό χάρτη και βρέθηκαν όλοι μαζί στην άκρη της Ελλάδας για να αγωνιστούν μαζί με τον αθλητή. Αυτή ήταν η ουσία».\nΟ φόβος στη συγκεκριμένη ταινία αποτελεί κινητήριος δύναμη που οδηγεί στον μεγαλύτερο στόχο. Για εσένα λειτουργεί έτσι ο φόβος; Τι σε φοβίζει και ταυτόχρονα σου χαρίζει δύναμη;\n«Για να καταφέρει κανείς να κάνει το φόβο φίλο και όχι εχθρό ώστε να λειτουργήσει ως κινητήριος δύναμη που οδηγεί σε αυτόν τον μεγαλύτερο στόχο, θα πρέπει να αποτύχει αρκετές φορές. Νομίζω πως εγώ δεν έχω αποτύχει αρκετές για να κάνω τον φόβο φίλο μου. Με φοβίζει η σκέψη της αποτυχίας. Ταυτόχρονα αυτό είναι που μου προκαλεί όμως και έναν ενθουσιασμό. Να, τώρα που το σκέφτομαι, ίσως αυτός να είναι ένας ακόμα λόγος που θέλησα να κάνω αυτό το ντοκιμαντέρ».\n3 πράγματα που θα ήθελες να κρατήσει ένας θεατής από αυτό το ντοκιμαντέρ;\n«Πρώτον ότι τα άκρα δεν υπάρχουν. Είναι κενά περιεχομένου. Δεύτερον, ότι ο καθένας νομίζει πως έχει κάποια όρια, μέχρι τη στιγμή που θα τα ξεπεράσει. Και καλό θα είναι να το κάνει γιατί τότε θα καταλάβει τις δυνατότητες του. Τέλος, θα ήθελα ο θεατής να αναθεωρήσει την έννοια της αποτυχίας».\nΓια εμάς που σε ξέρουμε είσαι η έννοια της υπερδραστήριας γυναίκας. Mε τι ασχολείσαι πέραν της σκηνοθεσίας;\n«Είμαι λες υπερδραστήρια; Το μεγαλύτερο μέρος της ζωής μου το περνώ είτε σε γυρίσματα, είτε πίσω από μια οθόνη υπολογιστή, είτε brainstorm meetings. Γράφω σενάρια ή σκόρπιες ιδέες σε τετράδια, επιφάνειες τραπεζιών ή χαρτοπετσέτες, ταξιδεύω αρκετά και είμαι άνθρωπος της φύσης και καθόλου της πόλης. Κατά καιρούς συμμετέχω σε διάφορα σεμινάρια που αφορούν την τέχνη μου και πράγματα που με ενδιαφέρουν. Επίσης, ασχολούμαι αρκετά με τον αθλητισμό, από πολύ μικρή ηλικία. Έχω υπάρξει αθλήτρια Εθνικής ομάδας πυγμαχίας, ενώ σήμερα στον ελεύθερο χρόνο μου κάνω kitesurf, snowboard, skydiving και πρόσφατα ξεκίνησα τραμπολίνο με μεγάλη επιτυχία».\nΠοια η σχέση σου με το νερό; Βλέπουμε πως παίζει πάντα πρωταγωνιστικό ρόλο στα έργα σου.\n«Τα 2/3 του ανθρώπινου σώματος είναι νερό. Το νερό είναι συμβολισμός ζωής και ενέργειας και το αγαπώ πολύ. Σε όχι τόσο ρομαντικό επίπεδο θα έλεγα πως η σχέση μου με την καταγραφή αθλητικών εγχειρημάτων σε νερό έχει προκύψει από τη συναναστροφή μου με αθλητές, όπως ο Σπύρος Χρυσικόπουλος και την έμπνευση που μου έχει δώσει το πάθος τους αυτό. Προσωπικά η μόνη σχέση που έχω με τη θάλασσα είναι η ενασχόλησή μου με το kitesurf τα τελευταία 10 χρόνια».\nΧαζεύοντας το instagram σου βλέπουμε πως αγαπάς ιδιαίτερα τα ταξίδια. Μίλησέ μας για τα πιο ωραία μέρη που έχεις επισκεφθεί στο εξωτερικό.\n«Αγαπώ πολύ τους ευρωπαϊκούς προορισμούς και κυρίως χώρες που μοιάζουν με τον τόπο που έχω ζήσει, οπότε θα πω με σιγουριά Βαρκελώνη, Λισαβόνα και Πόρτο για το κλίμα, τους ανθρώπους, το φαγητό και τη θάλασσα. Η Νέα Υόρκη, η Σρι Λάνκα και το Μαρόκο επίσης με έχουν εντυπωσιάσει, κυρίως γιατί παίρνεις όλες αυτές τις διαφορετικές εικόνες. Συνδυάζω πάντα τα μέρη που πάω με τους ανθρώπους που είμαι μαζί, οπότε μόνο σκόρπιες εικόνες μπορώ να σκεφτώ».\nΣτην Ελλάδα ποια μέρη ξεχωρίζεις;\n«Είμαι τοπικίστρια, δε θα το κρύψω. Θα σου πω πως το πιο όμορφο μέρος της χώρας βρίσκεται στη Νότια Κυνουρία, Αρκαδία. Λεωνίδιο, Κοσμάς, Τυρός. Πέραν από αυτό, πιστεύω ότι η Ελλάδα είναι το ομορφότερο μέρος του πλανήτη, γιατί έχουμε αναρίθμητα μέρη το ένα πιο όμορφο από το άλλο. Έχουμε βουνό και θάλασσα και υπέροχα τοπία και φιλόξενους ανθρώπους, αξιοθαύμαστη ιστορία και παραδόσεις».\nΑν έπαιζες σε ταινία ποια θα ήταν αυτή και ποιο ρόλο θα είχες;\n«Αν έπαιζα σε ταινία σίγουρα θα ήταν κάποια ταινία του Δήμου Αβδελιώτη, του Θοδωρή Παπαδουλάκη ή του Εμίρ Κουστουρίτσα. Δεν ξέρω ποια ταινία θα ήταν αυτή ή ποιο ρόλο θα είχα, γι’ αυτό και απαντώ με αγαπημένους σκηνοθέτες που νιώθω πως οι χαρακτήρες που χρησιμοποιούν στις ταινίες τους έχουν μία παιδικότητα και έναν αυθορμητισμό».\nΠοια είναι η αγαπημένη σου ταινία όλων των εποχών;\n«Δεν μπορώ να μην αναφέρω την ταινία «Οι εντιμότατοι φίλοι μου» του Μάριο Μονιτσέλι. Για πολλούς λόγους. Θα γίνω κουραστική».\nΠοια η γνώμη σου για τις ταινίες του Γιώργου Λάνθιμου που τα τελευταία χρόνια διαγράφει μια φανταστική πορεία διεθνώς;\n«Τον Γιώργο Λάνθιμο, όπως όλοι οι νέοι δημιουργοί (φαντάζομαι) τον θαυμάζω και ζηλεύω απεριόριστα. Νιώθω περηφάνια που ένας Έλληνας δημιουργός λαμβάνει παγκόσμια αναγνώριση μέσα από ταινίες που ενώ η μία διαφέρει τόσο από την άλλη σε επίπεδο θεματολογίας και είδους, μπορεί κανείς να διακρίνει την ίδια σκηνοθετική ταυτότητα. Αυτή του Γιώργου Λάνθιμου».\nTι να περιμένουμε από εσένα στο μέλλον; Έχεις σκεφτεί το επόμενο σκηνοθετικό σου βήμα;\n«Έχω τελειώσει το σενάριο μίας ταινίας μικρού μήκους, κωμωδία αυτή τη φορά και βρισκόμαστε στο στάδιο προπαραγωγής, ενώ παράλληλα έχω ξεκινήσει - σε αργούς ρυθμούς- να δουλεύω το σενάριο μίας μεγάλου μήκους ταινίας και πάλι στο είδος της κωμωδίας».\n*Η ταινία «Άκρα» έκανε πρεμιέρα στο 21ο φεστιβάλ ντοκιμαντέρ Θεσσαλονίκης και θα προβληθεί αποκλειστικά στον «Δαναό», από τις 11 Μαΐου.


Παλέτα Σκιάς Ματιών Christian Dior 5 Couleurs Eyeshadow Palette - Limited Edition - 5.5g Glam4U\nChristian Dior 5 Couleurs Eyeshadow Palette - Limited Edition - 5.5g\nΑυτό το φθινόπωρο, η εικονική παλέτα 5 Couleurs της Dior εξερευνά μια σειρά ζωντανών αποχρώσεων για ένα φωτεινό ματ φινίρισμα ! Αυτή η εκθαμβωτική παλέτα σκιών ματιών χαρακτηρίζεται από ένα υπνωτικό μοτίβο το οποίο αφήνει το σημάδι μιας ισχυρής και οραματιστικής θηλυκότητας.\nΗ 5 Couleurs αποτελείται από μια ποικιλία διαφορετικών εφέ τα οποία ενώνονται ώστε να στολίσουν τα μάτια σας με μια Layering τεχνική. Η υφή των σκιών στο δέρμα είναι ανεπαίσθητη και το χρώμα ασφαλίζεται σε μια εξαιρετικά λεπτή ταινία με εκπληκτική ισχύ. Διαθέσιμο σε δύο αρμονίες σκιών ματιών περιορισμένης έκδοσης, με εντυπωσιακή εμφάνιση:\n977 Glorif-Εye : Μια αρμονία μωβ και γκρίζων αποχρώσεων, τα οποία φωτίζονται από ένα μπλε ουρανό στο κέντρο\n517 Intensif-Eye : Μια έντονη παλέτα από συνδυασμό αποχρώσεων του γκρι, καφέ και μπορντό, ηλεκτρισμένα από ένα εκρηκτικό κίτρινο στο κέντρο\n-Για φυσική εμφάνιση :\nΕφαρμόστε τη μεσαία σκιά σε ολόκληρο το βλέφαρο για να ανοίξετε τα μάτια.\nΣτη συνέχεια, προσθέστε ορισμό χρησιμοποιώντας την άκρη του applicator για να εφαρμόσετε την πιο σκούρα σκιά κατά μήκος της γραμμής.\nΧρησιμοποιώντας το πινέλο, επισημάνετε με την ελαφρύτερη σκιά κάτω από την αψίδα του φρυδιού και στην εσωτερική γωνία του ματιού για να διευρύνετε τα μάτια.\n-Αν προτιμάτε μια εκλεπτυσμένη εμφάνιση :\nΕφαρμόστε τη μεσαία σκιά σε ολόκληρο το βλέφαρο για να ανοίξετε τα μάτια και στη συνέχεια την πιο σκούρα σκιά κατά μήκος της στεφάνης με την άκρη του applicator για ορισμό.\nΑναμείξτε τα χρώματα σε ολόκληρο το βλέφαρο και προς τα έξω χρησιμοποιώντας τη βούρτσα.\nΧρησιμοποιήστε το applicator για να τονίσετε με την ελαφρύτερη απόχρωση κάτω από την αψίδα του φρυδιού και στην εσωτερική γωνία του ματιού για να δημιουργήσετε ακόμα μεγαλύτερη αντίθεση και δομή.


ΘΡΙΑΜΒΟΣ ΦΑΡΙΣΑΙΩΝ ΚΑΙ ΤΕΚΤΟΝΩΝ: ΧΡΙΣΤΙΑΝΟΙ ΠΕΘΑΙΝΟΥΝ ΣΤΗΝ ΕΥΡΩΠΗ(Βίντεο) – Νίκος Χειλαδάκης\nΘρίαμβος των Φαρισαίων και του Τεκτονισμού τους: Οι Χριστιανοί πεθαίνουν στην Ευρώπη.\nΖούμε στην εποχή της μεγαλύτερης δύναμης των Φαρισαίων.\nΑκριβώς από τους κατευθυντήριους λίθους της Γεωργίας:\nΕδώ είναι από το Ταλμούδ τους τι σχέδια έχουν αυτοί οι Φαρισαίοι για τους Χριστιανούς:\nZohar (Ι, 25α) Οι Χριστιανοί να καταστραφούν ως ειδωλολάτρες.\nZohar (I, 28b, 39a) Υψηλή θέση στον ουρανό για όλους που σκοτώνουν ειδωλολάτρες.\nHilkhoth Akum (X, 1) Στρέψτε τους μακριά από τα είδωλα τους ή σκοτώστε.\nΑς θυμηθούμε για άλλη μια φορά του Ιησουίτη Άνταμ Βάισχαουπτ και του Ταλμουδιστή Μάγιερ Άμσελ Ρόθσιλντ τα 6 σημεία των Ιλλουμινάτι και του Κομμουνισμού καθώς και του Κομμουνισμού της Σχολής της Φραγκφούρτης :\n1) Κατάργηση της Μοναρχίας και όλων των διαταγμένων κυβερνήσεων. 2) Κατάργηση της ιδιωτικής ιδιοκτησίας. 3) Κατάργηση της κληρονομιάς. 4) Κατάργηση του πατριωτισμού. 5) Κατάργηση της οικογένειας, με την κατάργηση του γάμου, με όλη την ηθική και με την ίδρυση της κοινής παιδείας για τα παιδιά. 6) Κατάργηση κάθε θρησκείας.\nΗ Νέα Παγκόσμια Τάξη είναι ο σύγχρονος Φαρισαϊσμός και ο Τεκτονισμός είναι Φαρισαϊσμός για τους Μη-Εβραίους.\nΤα ισχυρότερα όπλα κατά του Χριστιανισμού είναι τα Εβραϊκά Μέσα Μαζικής Ενημέρωσης (90% των αμερικανικών μέσων μαζικής ενημέρωσης) – η εβραϊκή κυριότητα στο Χόλιγουντ και τώρα η δική τους και εδώ η μουσουλμανική μαζική μετανάστευση που κάνει τις εκκλησίες να παραδοθούν στον Αλλάχ.\nΗ εφημερίδα The Guardian 21 Μαρτίου 2018 αναφέρει ότι: Η πορεία της Ευρώπης προς μια μεταχριστιανική κοινωνία έχει απεικονισθεί σε μεγάλο βαθμό από την έρευνα που δείχνει ότι η πλειοψηφία των νέων σε δωδεκάδες χώρες δεν ακολουθούν θρησκεία. Η έρευνα για παιδιά ηλικίας 16 έως 29 ετών βρήκε την Τσεχική Δημοκρατία να είναι η λιγότερο θρησκευτική χώρα στην Ευρώπη, με το 91% αυτής της ηλικιακής ομάδας να λέει ότι δεν έχει θρησκευτική υπαγωγή. Μεταξύ 70% και 80% των νέων ενηλίκων στην Εσθονία, τη Σουηδία και τις Κάτω Χώρες κατηγοριοποιούνται επίσης ως μη θρησκευτικές.\nΗ πιο θρησκευτική χώρα είναι η Πολωνία, όπου το 17% των νεαρών ενηλίκων ορίζονται ως μη θρησκευόμενοι, ακολουθούμενη από τη Λιθουανία με 25%.\nΣτο Ηνωμένο Βασίλειο, μόνο το 7% των νεαρών ενηλίκων προσδιορίζεται ως αγγλικανοί, λιγότερο από το 10% που κατηγοριοποιούνται ως καθολικοί. Οι νεαροί μουσουλμάνοι, στο 6%, βρίσκονται στα πρόθυρα να ξεπεράσουν εκείνους που θεωρούν ότι είναι μέρος της καθιερωμένης εκκλησίας της χώρας.\nΤα στοιχεία δημοσιεύονται σε μια έκθεση, «Νέοι Ενήλικες και Θρησκεία της Ευρώπης», από τον Stephen Bullivant, καθηγητή θεολογίας και κοινωνιολογίας της θρησκείας στο Πανεπιστήμιο της St Mary στο Λονδίνο. Βασίζονται σε στοιχεία από την ευρωπαϊκή κοινωνική έρευνα 2014-16.\nΗ νέα προεπιλεγμένη ρύθμιση είναι «καμία θρησκεία» και οι λίγοι που είναι θρησκευόμενοι θεωρούν τους εαυτούς τους ως κολυμβητές ενάντια στο ρεύμα», είπε ο Stephen Bullivant.\n«Σε 20 ή 30 χρόνια, οι μεγάλες εκκλησίες θα είναι μικρότερες, αλλά οι λίγοι άνθρωποι που θα μείνουν θα είναι εξαιρετικά αφοσιωμένοι».\nΗ Daily Mail 13 Μαρτίου 2018: Το σοσιαλδημοκρατικό κόμμα της Σουηδίας, το οποίο σήμερα διοικεί μια μειοψηφική κυβέρνηση, δεσμεύτηκε να απαγορεύσει όλα τα θρησκευτικά ελεύθερα σχολεία να αντιμετωπίσουν τον διαχωρισμό στη χώρα.\nΟ Αρδάλαν Σέκαραμπι- Ardalan Shekarabi, υπουργός Δημόσιας Διοίκησης της Σουηδίας, δήλωσε ότι «οι δάσκαλοι, όχι ιερείς και ιμάμηδες θα πρέπει να είναι υπεύθυνοι για τα σχολεία».\nΥπάρχουν 71 θρησκευτικές σχολές πρωτοβάθμιας και δευτεροβάθμιας εκπαίδευσης, που αποτελούν το 5% όλων των σχολείων ελεύθερης παροχής υπηρεσιών στη Σουηδία. Ο ένας είναι Εβραίος, 59 είναι Χριστιανοί και 11 είναι Μουσουλμάνοι.\nΚαι ο μεγαλύτερος φάρος των Φαρισαίων και οι μαστόροι τους:\nΤο Ινστιτούτο Gatestone 19 Μαρτίου 2018: Ο Τούρκος βουλευτής Alparslan Kavaklıoğlu, μέλος του κυβερνώντος Κόμματος Δικαιοσύνης και Ανάπτυξης (AKP) και ο επικεφαλής της Επιτροπής Ασφαλείας και Πληροφοριών του Κοινοβουλίου: Όλοι οι νεοφερμένοι στην Ευρώπη είναι μουσουλμάνοι. Από το Μαρόκο, την Τυνησία, την Αλγερία, το Αφγανιστάν, το Πακιστάν, το Ιράκ, το Ιράν, τη Συρία και την Τουρκία. Εκείνοι που προέρχονται από αυτά τα μέρη είναι μουσουλμάνοι. Τώρα είναι σε ένα τέτοιο επίπεδο που το πιο δημοφιλές όνομα στις Βρυξέλλες, το Βέλγιο είναι ο Μωάμεθ. Το δεύτερο πιο δημοφιλές όνομα είναι ο Melih [Malih] και το τρίτο είναι το Ayşe [Aisha]. »\nΣύμφωνα με τον Καβάκλειογλου- Kavaklıoğlu, εάν συνεχιστεί αυτή η τάση, «ο μουσουλμανικός πληθυσμός θα ξεπεράσει τον πληθυσμό των χριστιανών στην Ευρώπη. Δεν υπάρχει καμία θεραπεία για αυτό. Η Ευρώπη θα είναι μουσουλμανική. Θα είμαστε αποτελεσματικοί εκεί, ο Αλλάχ πρόθυμος. Είμαι σίγουρος γι ‘αυτό. »\nΤο 2017, ο Ερντογάν κάλεσε τους Τούρκους που κατοικούν στην Ευρώπη να έχουν ακόμα περισσότερα παιδιά: «Γιατί είστε το μέλλον της Ευρώπης».\nΕπόμενο Άρθρο Η ΒΑΡΝΑ, Ο ΓΚΙΟΥΝΓΚΕΡ, Ο ΕΡΝΤΟΓΑΝ ΚΑΙ ΟΙ ΔΥΟ ΕΛΛΗΝΕΣ ΣΤΡΑΤΙΩΤΙΚΟΙ, (βίντεο)\nΠροηγούμενο Άρθρο ΣΤΟ ΦΩΣ ΜΕ ΔΕΟΣ Η KAYA KİLİSESİ ΣΤΗΝ ΠΑΝΑΓΙΑ ΣΟΥΜΕΛΑ\n26 Μαρ. 2018 στις 18:22\nΔεν είναι Καβάκλειογλου. Είναι Καβακλίογλού.


Σκουληκάκι με αριθμούς …\nNipiagogeio AGIOU SPYRIDONA\nΈνα όμορφο σκουληκάκι με αριθμούς … εκτυπώστε, κόψτε και ενώστε το σκουληκάκι μας !!! Αποστολή με μήνυμα ηλεκτρονικού ταχυδρομείου\nΦτιάχνουμε αναμνηστικό από τις διακοπές μας\nΘα χρειαστούμε 22 ξυλάκια (μπορούμε να χρησιμοποιήσουμε ξυλάκια από διάφορα παγωτά και πριν να αρχίζουμε να τα βάψουμε όλα με ένα χρώμα) Ξυλόκολλα Διάφορα υλικά που μαζέψαμε από τις διακοπές μας (π.χ. κογχύλια, άμμο, φύλλα, κουκουνάρια) Την κορνίζα την φτιάχνουμε για φωτογραφία μεγέθους 6Χ4’’ . Κολλάμε τα 8 οριζόντια ξυλάκια με 3 κάθετα όπως πιο πάνω. Τώρα τοποθετούμε την φωτογραφία ανάποδα και σημαδεύουμε τα ξυλαράκια δεξιά και αριστερά Βάζουμε στο μισό κόλλα και το στερεώνουμε (δεξιά – αριστερά) Όταν κολλήσουν το αποτέλεσμα είναι να περνάει η φωτογραφία από μέσα. Μετά στερεώνουμε άλλα δύο στο πάνω και στο κάτω μέρος της κορνίζας. Για να κάνουμε την κορνίζα να στέκει όρθια κολλάμε 3 ξυλάκια το ένα πάνω από το άλλο και τα τοποθετούμε στο μπροστινό μέρος και κάνουμε και για το πίσω μέρος το ίδιο. Τοποθετούμε την φωτογραφία στην σωστή πλευρά. Η κορνίζα είναι έτοιμη. Την στολίζουμε με τα κογχύλια που πήραμε από την παραλία ή με τα κουκουνάρια που μαζέψαμε από την εκδρομή μας στο βουνό. Έτσι θα θυμόμαστε τις αξέχαστες διακοπές μας !!! Αποστολή με μήνυμα ηλεκτρονικού ταχυδρομείου\nΟ Κανόνας των Εσωρούχων εκπονήθηκε για να βοηθήσει γονείς και κηδεμόνες να ανοίξουν συζήτηση με τα παιδιά τους. Μπορεί μάλιστα να αποτελέσει ένα εξαιρετικά αποτελεσματικό εργαλείο πρόληψης κατά της σεξουαλικής κακοποίησης. Πηγή: http://www.underwearrule.org/howto_gr1.asp Αποστολή με μήνυμα ηλεκτρονικού ταχυδρομείου\nΦτιάχνουμε βαρκούλες από πώματα – φελλούς Θα χρειαστούμε τα πιο κάτω υλικά 1. Κόβουμε ένα ορθογώνιο τρίγωνο με την μια πλευρά του γύρω στα 5 cm και το ζωγραφίζουμε αναλόγως των γούστων μας. 2. Παίρνουμε τρείς φελλούς και τους στερεώνουμε όπως στην πιο κάτω φωτογραφία με λάστιχο. 3. Ακολούθως κόβουμε ένα λάστιχο στην μέση και γίνεται λωρίδα (εικ.3), επομένως το δένουμε στη μια πλευρά της σχεδίας μας (εικ.4) 4. Παίρνουμε μια οδοντογλυφίδα και αφαιρούμε την μύτης από την μια πλευρά (εικ.5) 5. Περνάμε την οδοντογλυφίδα από το τρίγωνο που είχαμε φτιάξει προηγουμένως όπως στην εικόνα 6. 6. Καρφώνουμε την οδοντογλυφίδα πάνω στον μεσαίο φελλό και η βαρκούλα μας είναι έτοιμη Αποστολή με μήνυμα ηλεκτρονικού ταχυδρομείου\nΤο νηπιαγωγείο μας είναι στην ευχάριστη θέση να ανακοινώσει ότι από την νέα σχολική χρονιά θα ακολουθεί το πρόγραμμα της ΓΝΩΣΙΤΕΧΝΙΑΣ πιο κάτω θα βρείτε τα σχετικά για την πύλη αυτή. “Η Γνωσιτεχνία είναι μια πρωτοποριακή διαδικτυακή σελίδα που απευθύνεται σε εκπαιδευτικούς όλων των βαθμίδων, σε μαθητές και γονείς. Η ιστοσελίδα μας αποσκοπεί στο να μυήσει τον χρήστη στο μαγικό κόσμο της γνώσης, με δημιουργικότητα και φαντασία. Ο εκπαιδευτικός θα συναντήσει δημιουργικές δραστηριότητες, φύλλα εργασίας και αξιολογήσεις για να εμπλουτίσει τη διδασκαλία του. Ο μαθητής θα έχει την ευκαιρία να λύσει τις απορίες του, να εξασκηθεί στο μάθημα της ημέρας, λαμβάνοντας ανατροφοδότηση. Το εκπαιδευτικό υλικό του προγράμματος ανταποκρίνεται στις σύγχρονες παιδαγωγικές προσεγγίσεις μάθησης, βασισμένο στα δικά μας σχολικά εγχειρίδια.” ΠΡΟΣΦΟΡΕΣ ΓΙΑ ΕΚΠΑΙΔΕΥΤΙΚΟΥΣ ΚΑΙ ΓΟΝΕΙΣ !!! Αποστολή με μήνυμα ηλεκτρονικού ταχυδρομείου\n5 δροσεροί τρόποι να περάσεις τις “καυτές” μέρες του καλοκαιριού\n5 δροσεροί τρόποι να περάσεις τις “καυτές” μέρες του καλοκαιριού… διασκεδάζοντας με τα παιδιά σου !!! 1. “Νεροπινιάτα” Πινιάτα - μπαλόνι νερού μπορεί να είναι ο τέλειος τρόπος για να δροσιστείτε. (Υλικά: μπαλόνια, νήμα και νερό, αν δεν έχετε ρόπαλο χρησιμοποιήστε το κοντάρι από της σκούπα) 2. “Σαπουνοφουσκάλες” Bubble Οι σαπουνόφουσκες είναι μια απλή δραστηριότητα που τα παιδιά “όλων των ηλικιών” απολαμβάνουν. Αυτό το καλοκαίρι, φτιάξτε σαπουνόφουσκες σε ανθρώπινες διαστάσεις. Θα χρειαστείτε μια παιδική πισίνα ή μια μεγάλη λεκάνη, υγρό σαπούνι και ένα χούλα χουπ. Απλά ανακατέψτε το διάλυμα σαπουνιού στο νερό, μπείτε μέσα στην λεκάνη / πισίνα, περάστε το χουλα χούπ, κουνήστε το λίγο να πάρει σαπούνι και έτοιμη η σαπουνόφουσκα σας. Καλή διασκέδαση !!! 3. “Νερο-δρομίες” Μια παραλλαγή από το έθιμο των αυγοδρομιών θα χρειαστούμε νερόφουσκες και ξύλινα κουτάλια 4. Σιντριβάνι Στην άκρια του λάστιχου που ποτίζουμε τα λουλούδια κολλάμε με πλαστική ταινία μια πλαστική μπουκάλα την οποία πρώτα την έχουμε τρυπήσει ανοίγουμε το νερό και καλή διασκέδαση!!! 5. Παγωτά από γιαούρτι Το πιο εύκολο υγιεινό παγωτό που έχετε φτιάξει ποτέ … Σε γιαούρτι φρούτου τοποθετούμε ξυλάκι παγωτού όπως την πιο κάτω φωτογραφία και τα τοποθετούμε στην κατάψυξη για 5 περίπου ώρες … καλή απόλαυση !!! Αποστολή με μήνυμα ηλεκτρονικού ταχυδρομείου\nΤα σχολεία κλείνουν και η εφημεριδούλα μας με εκδίδεται για 2η χρονιά… ευχαριστούμε όλους όσους έχουν εργαστεί για την έκδοση της και ειδικά την μαμά Αγγελική Μιχαλοπούλου Καρρά (Φλώρα μου ευχαριστούμε για την υπέροχη μαμά) … Καλή συνέχεια σε όλους ΚΑΛΟ ΚΑΛΟΚΑΙΡΙ !!!!!!!!!! Όσοι γονείς επιθυμούν να έχουν την εφημεριδούλα ηλεκτρονικά μπορούν να επικοινωνήσουν με το ηλεκτρονικό ταχυδρομείο του νηπιαγωγείου : nip.agiouspyridona@gmail.com Πατήστε πάνω στην φωτογραφία Αποστολή με μήνυμα ηλεκτρονικού ταχυδρομείου\nΕύκολη κατασκευή για να περάσουμε ευχάριστα με τα παιδιά τα ζεστά απογεύματα που ακολουθούν! Θα χρειαστούμε σφογγαράκια κουζίνας ή foam από παλιό νεροπίστολο ή σωσίβιο Οδοντογλυφίδες ή Ξυλάκια για σουβλάκια διάφορα χαρτάκια κολλητική ταινία 1. Κόβουμε τα χαρτάκια μας τρίγωνα σαν πανιά καραβιού 2. Μετά με την κολλητική ταινία τα κολλάμε στην οδοντογλυφίδα και 3. Έπειτα τα τοποθετούμε πάνω στο foam / σφογγάρι 4. Τέλος τα τοποθετούμε σε μια λεκάνη με νερό χωρίς να τα πιέσουμε να απορροφίσουν νερό και τα φυσάμε για να μετακινηθούν ΚΑΛΗ ΔΙΑΣΚΕΔΑΣΗ !!! Αποστολή με μήνυμα ηλεκτρονικού ταχυδρομείου\n¨Ήλιε καλοκαιρινέ …\nΦτιάχνουμε εύκολα και διασκεδαστικά ένα καλοκαιρινό ήλιο!!! Θα χρειαστούμε : 2 πιατάκια πλαστικά μιας χρήσης λίγο νήμα κόλλα μικρά τετράγωνα (4cm) χαρτάκια σε χρώμα πορτοκαλί και κίτρινο (καταπροτίμηση το χαρτί να είναι gofre) 1 χαρτόνι Α4 μοιρασμένο σε 8 λωρίδες (κατά μήκος) Στο ανάποδο πιατάκι κολλάμε τα χαρτάκια όπως φαίνονται στο σχήμα τα αφήνουμε να στεγνώσουν και έπειτα το γυρνάμε από την άλλη πλευρά και κολλάμε τις λωρίδες και το νήμα. Μετά παίρνουμε το δεύτερο πιατάκια και το κολλάμε στο πίσω μέρος και επαναλαμβάνουμε την αρχική διαδικασία με τα χαρτάκια. Αφήστε το να στεγνώσει και είναι έτοιμο. Αποστολή με μήνυμα ηλεκτρονικού ταχυδρομείου\nΦτιάχνω γραβάτα για τον πατέρα μου\nCategories ΓΙΟΡΤΗ ΤΟΥ ΠΑΤΕΡΑ\nΕίναι εύκολο να φτιάξεις μια γραβάτα για τον Πατέρα την ημέρα της Γιορτής του. Ακολούθησε τα πιο κάτω βήτα και η γραβάτα είναι έτοιμη !!! 1. Χρωμάτισε την γραβάτα 2. Κόψε την γραβάτα ακολουθώντας την εξωτερική μαύρη γραμμή 3. Ζωγράφισε την επιλογή σου από τα σχήματα, κόψε και κόλλησε τα στην γραβάτα 4. Βγάλε δύο τρύπιτσες στο πάνω μέρος και πέρασε ένα λαστιχάκι Θα χρειαστείς : Χαρτόνι για να εκτυπώσεις πάνω το σχέδιο Μπογιές ή κραγιόνια ή χρωματιστά ψαλίδι λαστιχάκι Αποστολή με μήνυμα ηλεκτρονικού ταχυδρομείου\nΣας καλωσορίζουμε στο blog του Νηπιαγωγείου μας. Όλα τα αρχεία που θα βρείτε στο blog έχουν δημιουργηθεί αφιλοκερδώς από μέλη του Συνδέσμου. Ένα μικρό σχόλιο και ένα ευχαριστώ είναι αρκετό στην προσπάθεια τους να βοηθήσουν τα παιδιά μας. Αν το θέλετε μπορείτε να στείλετε τις δικές σας αναρτήσεις στο email: nip.agiouspyridona.anartiseis@blogger.com\nΑΝΑΡΤΗΣΕΙΣ ΑΠΟ EMAIL\nCopyright © 2011 Designed by Ipietoon Blogger Template


My little fairy book!!: Τι δείχνει το χρώμα του αυτοκινήτου σου για εσένα!\nΤι δείχνει το χρώμα του αυτοκινήτου σου για εσένα!\nKάτι μαρτυρά η επιλογή σου… Μια πρόσφατη έρευνα στην Μεγάλη Βρετανία έδειξε πως το μπλε είναι το δημοφιλές χρώμα για όσους αγοράζουν καινούργιο αυτοκίνητο, ενώ ψυχολόγοι συνδέουν το χρώμα με τον χαρακτήρα και την ψυχοσύνθεση του ιδιοκτήτη του. Η έρευνα πραγματοποιήθηκε από την Λέσχη Αυτοκινήτου της Αγγλίας και σε αυτήν πήραν μέρος 25.810 οδηγοί, άνδρες και γυναίκες όλων των ηλικιών. Παράλληλα με αυτή την έρευνα, ψυχολόγοι κλήθηκαν να κρίνουν την ψυχοσύνθεση του κάθε ατόμου, με βάση την επιλογή του χρώματος του αυτοκινήτου.\nΟι διαπιστώσεις των έμπειρων επιστημόνων έδειξαν ότι:\nΌσοι επιλέγουν μπεζ ή παστέλ χρώματα αυτοκινήτων…\n…είναι πιο πιθανό να υποφέρουν από κατάθλιψη.\nΟι οδηγοί που έχουν αυτοκίνητο με χρώμα μπλε μεταλλικό…\n…είναι πιο ευτυχισμένοι\nΟι ιδιοκτήτες των οποίων τα αυτοκίνητα είναι μαύρα…\n…είναι εξαιρετικά ανταγωνιστικοί.\nΟι ιδιοκτήτες λευκών οχημάτων…\n…είναι απόμακροι και υπερόπτες.\nΤο ασημί χρώμα αυτοκινήτου…\n…αποπνέει κύρος, έχει σχέση με το φεγγάρι, είναι ρευστό, και όσοι οδηγούν οχήματα με αυτό το χρώμα είναι συναισθηματικοί, ευαίσθητοι και μυστηριώδεις.\nΣε ότι αφορά στο κόκκινο χρώμα…\nπολλοί το έχουν συνδέσει με σπορ μοντέλα, όπως είναι για παράδειγμα οι Ferrari και οι Alfa Romeo. Υπάρχουν όμως και εκείνοι που υποστηρίζουν ότι είναι ένα χρώμα που ταιριάζει …γάντι σε εκκεντρικά αυτοκίνητα, όπως ήταν το Citroen 2CV, το VW Beetle κ.α.\nΌπως προαναφέραμε, το μπλε είναι το αγαπημένο χρώμα τον Άγγλων, εκθρονίζοντας από την πρώτη θέση το γκρι, στις διάφορες αποχρώσεις του.\nΤο (βαρετό, είναι αλήθεια) μπεζ, που ήταν δημοφιλές χρώμα για τα αυτοκίνητα στην 10ετία του 1970, φαίνεται να έχει τεθεί οριστικά στο περιθώριο, αφού λιγότεροι από 1 στους 100 καταναλωτές δήλωσαν πως θα αγόραζαν αυτοκίνητο με αυτό το χρώμα.\nΟι ερωτηθέντες ηλικίας 18 έως 24 χρονών, έχουν διπλάσιες πιθανότητες από ότι οι καταναλωτές των υπολοίπων ηλικιών, να αγοράσουν λευκό αυτοκίνητο.\nΗ έκθεση της Λέσχη Αυτοκινήτου επισημαίνει: «Όσο μεγαλύτερη είναι η κοινωνική θέση τόσο πιθανότερο είναι ο οδηγός να αγοράσει ένα ασημένιο αυτοκίνητο, ενώ από την άλλη το μπλε είναι το δημοφιλέστερο στην κατώτερη και μεσαία τάξη».\nΗ έκθεση αποκαλύπτει ότι η πρώτη επιλογή των οδηγών σε ότι αφορά το χρώμα του αυτοκινήτου ήταν μπλε (21%), ακολουθούμενο από ασήμι (19%), και το μαύρο (18%). Το κόκκινο βρίσκεται στην τέταρτη θέση με ποσοστό 14% και μια θέση πίσω βρίσκεται το λευκό με 8%. Για τους οδηγούς ηλικίας 18 έως 24 ετών, κορυφαίες επιλογές είναι το μαύρο (29%), το μπλε (17%), και το λευκό (15%). Για τα άτομα ηλικίας 65 ετών και άνω κορυφαίες επιλογές είναι το ασημί (24%), το μπλε (20%), και το κόκκινο (15%).\nΟι αγοραστές λαμβάνουν πολύ υπόψη κατά την επιλογή ενός χρώματος την ευκολία μεταπώλησης, την ευκολία στον καθαρισμό, την ασφάλεια και την ψυχική τους κατάσταση, σύμφωνα με την ίδια έρευνα.\nΚαι μια ασυνήθιστη τάση:\nΟι οδηγοί ηλικίας άνω των 65 ετών είχαν διπλάσιες πιθανότητες να επιλέξουν μπεζ χρώματος αυτοκίνητα.\nΑναρτήθηκε από Μάρα Μπαντουβάκη στις 6:07 μ.μ.


Το blog ενός Ψυχιάτρου - Πέτρος Σκαπινάκης, MD, MPH, PhD: 2006\nΑναρτήθηκε από Πέτρος Σκαπινάκης στις 1:35 π.μ. Δεν υπάρχουν σχόλια:\nΗ Τ μου γράφει:\n"Όπως πολλοί άλλοι έτσι και με μένα το άγχος και το στρες που με διακατέχει είναι μεγάλο (ίσως επειδή η φύση της δουλειάς μου είναι τέτοια, ίσως γιατί οφείλεται σε άλλους παράγοντες), οι κρίσεις πανικού πολλές, άλλοτε πολύ συχνές άλλοτε όχι. Είμαι 32 ετών. Από μικρή ηλικία θυμάμαι τον εαυτό μου να φοβάται πολύ, κυρίως αρρώστιες, αεροπλάνα, φόβο για την υγεία των άλλων (κυρίως από το οικογενειακό περιβάλλον), για την υγεία τη δική μου....κυρίως όμως φόβο ότι κάτι θα πάθω. Οι φοβίες και ο πανικός επιδυνώνεται όταν ακούω γύρω μου ότι κάποιος έπαθε κάτι ή κάποιος γνωστός έπαθε ανακοπή ή οτιδήποτε άλλο. Είμαι άτομο πολύ δυναμικό (απ΄ ότι λενε οι άλλοι), πολύ κινητική και διαθέσιμη πάντα για όλους, νοιάζομαι πολύ για τους γύρω μου, θέλω όλα να τα κάνω εγώ. Διάβασα με πολύ προσοχή κάποιες από τις ερωτήσεις άλλων συναθρώπων μου που έχουν το ίδιο βάρος (άγχος, κρίσεις πανικού, φοβίες...) και πραγματικά έχω την αίσθηση ότι όλοι νοιώθουν το ίδιο ή εγώ νοιώθω το ίδιο με αυτούς. Τι σημαίνει αυτό; όσοι αισθάνονται έτσι, έχουν τα ίδια συμπτώματα; Δηλαδή, πόνους στο στήθος, κόμπος στο λαιμό, δύσπνοιες, αίσθηση ότι κάτι θα πάθουμε ανακοπή ή εγκεφαλικό, νευροπίεση.... όλα γυρίζουν γύρω γύρω απ αυτά και φοβάμαι. Πριν από 2 χρόνια περίπου ξεκίνησε ο γολγοθάς. Πολλές εξετάσεις, όλες καλές. Καρδιογραφήματα πολλά, αλλά τίποτα, όλα καλά. Οι φοβίες δεν φεύγουν. Πήγα σε ΚΨΥ και μίλησα σε ψυχίατρο, έκτοτε είχα άρνηση να συνεχίσω. Σκέφτηκα ότι θα τα καταφέρω μόνη μου, ότι δεν έχω ανάγκη κανέναν, ότι όλα θα πάνε. Είμαι όμως σε μία ηλικία που θέλω να κάνω οικογένεια, είμαι παντρεμένη αλλά δεν έχω ακόμα παιδάκι. Θέλω πολύ, φοβάμαι. Όλα είναι μία τρέλα. Τι μου προτείνετε ότι πρέπει να κάνω; Πιστεύετε ότι θα τα ξεπεράσω και θα έχω μία φυσιολογική ζωή όπως όλοι οι άνθρωποι; Ότι θα κάνω οικογένεια που τόσο πολύ το θέλω; (Είναι ένα άγχος και αυτό, θα μπορέσω να γίνω μητέρα;, θα έχω λιγότερο άγχος στη δουλειά μου; θα μπορώ να κοιτάω περισσότερο τον ευατό μου και λιγότερο τους άλλους; Σας ευχαριστώ πολύ για το χρόνο σας... Περιμένω απάντησή σας..."\nΠεριγράφετε πολύ καλά στο μήνυμά σας την κατάσταση που ονομάζουμε στην ψυχιατρική γενικευμένο άγχος. Βλέπετε την αρνητική έκβαση σε πάρα πολλές πτυχές της ζωής σας (αλλά ιδιαίτερα στην υγεία σας και στην δυνατότητα που έχετε να αντεπεξέλθετε σε διάφορες ευθύνες τωρινές ή μελλοντικές). Φυσικά, με τόσο άγχος η κρίση πανικού δεν είναι δύσκολη, αλλά νομίζω ότι αυτό που προέχει από την περιγραφή που μας κάνετε είναι κυρίως το άγχος για τις απλές και καθημερινές δραστηριότητες.\nΤι φταίει και έχετε τόσο άγχος δεν είναι εύκολο να απαντηθεί. Οι άνθρωποι πιστεύουμε ότι σε τέτοιες περιπτώσεις φταίμε εμείς ή κάποιες καταστάσεις που ζήσαμε στο παρελθόν. Αν και αυτό μερικές φορές είναι σωστό, ξεχνάμε ωστόσο ότι είμαστε φτιαγμένοι από ύλη και ότι για πολλά από αυτά τα προβλήματα σαφώς και ευθύνεται εν μέρει και η βιολογική μας κατασκευή. Αυτό δεν θα πρέπει να μας κάνει να αισθανόμαστε άσχημα, αλλά θα πρέπει να το λαμβάνουμε υπόψη μας όταν σχεδιάζουμε μια θεραπεία. Μιλώντας για θεραπεία, είναι προφανές ότι πολλά ια έιχατε να κερδίσετε εάν είχατε την δυνατότητα να κάνετε μια δομημένη και συστηματική ψυχοθεραπεία του τύπου της γνωσιακής. Δεν μπορώ ωστόσο να μην σας αναφέρω την δυνατότητα να χρησιμοποιήσετε (είτε ως κύρια θεραπεία είτε ωε επιπρόσθετη) κάποιο φάρμακο από την τάξη των νεώτερων αντικαταθλιπτικών. Τα φάρμακα αυτά είναι εξαιρετικά στην γενικευμένη αγχώδη διαταραχή, ακόμα και σε χαμηλές δόσεις. Δεν θα αντιμετωπίσετε ενοχλητικές παρενέργειες και μπορεί να ανακαλύψετε ότι υπάρχει και μια άλλη ζωή που δεν έχετε γνωρίσει. Σας προτείνω να κάνετε μια θεραπεία περισσότερο για να διαπιστώσετε και εσείς η ίδια ότι η ιατρική μπορεί να σας προσφέρει μια γρήγορη και αποτελεσματική λύση. Μετά από κάποιους μήνες μπορείτε να την διακόψετε και να αποφασίσετε εάν θέλετε να συνεχίσε ή επιθυμείτε να αρχίσετε ψυχοθεραπεία (που με αρκετή προσπάθεια μπορεί να είναι αποτελεσματική). Επίσης, έχετε την δυνατότητα να κάνετε θεραπεία μόνο σε περιόδους μεγάλης φόρτισης για να "ξεκουράσετε" τον οργανισμό σας από τις συνέπειες του άγχους.\nΔεν υπάρχει καμιά απολύτως αντένδειξη στο να γίνετε μητέρα. Το άγχος σας ούτε θα μεγαλώσει ούτε θα μικρύνει. Είναι επιλογή σας. Είμαι σχεδόν βέβαιος ότι στο τέλος θα νιώσετε καλύτερα εάν κάνετε παιδιά και συνεχίζετε να έχετε άγχος παρά να μην κάνετε παιδιά και να συνεχίζετε να έχετε άγχος!\nΊσως εάν δείτε το πρόβλημά σας όπως θα το βλέπατε εάν είχατε "θυρεοειδή" τότε ίσως κάνετε κάτι για να το λύσετε.\nΜια ενδιαφέρουσα ανασκόπηση της χρήσης αντικαταθλιπτικών στην Γενικευμένη Αγχώδη Διαταραχή από τον οργανισμό Cochrane.\nΑναρτήθηκε από Πέτρος Σκαπινάκης στις 5:45 μ.μ. 1 σχόλιο:\nΗ προσθήκη και κάποιων γνωσιακών τακτικών μπορεί να βοηθήσει ακόμη περισσότερο (π.χ με την αναγώριση και εξουδετέρωση των σκέψεων που προηγούνται της απόφασης να υποπέσει κανείς στην συμπεριφορά αυτή, αλλά και με την αντιμετώπιση της αμφιβολίας που έχει κάποιος για την δυνατότητά του να σταματήσει πραγματικά αυτή την συμπεριφορά - συνήθως αυτή η συνήθεια διαρκεί τόσα χρόνια που κανείς πιστεύει δογματικά ότι δεν υπάρχει καμιά περίπτωση να μπορεί να την σταματήσει στο μέλλον, ότι δηλαδή είναι γραπτό του να την κάνει για πάντα).\nΤώρα πού την κάνει κανείς είναι άλλο θέμα, αφού καλό θα ήταν να υπάρχει και μια μικρή εξειδίκευση στα συγκεκριμένα προβλήματα και όχι μόνο γενικά στην γνωσιακή - συμπεριφορική. Προσωπικά δεν γνωρίζω κάποιον που να έχει παρακολουθήσει σε κάποιο εξειδικευμένο κέντρο στο εξωτερικό την θεραπεία για αυτό το πρόβλημα. Πάντως ψυχίατροι ή κλινικοί ψυχολόγοι με εμπειρία στην συμπεριφορική σίγουρα θα μπορούν να βοηθήσουν. Αν τυχαίνει να είσαι φοιτητής στα Ιωάννινα ευχαρίστως να κάνουμε την προσπάθεια μαζί.\nΑ. Μελέτες για την αποτελεσματικότητα των θεραπειών\nB. Περιγραφή της θεραπείας Αντιστροφής:\nΑναρτήθηκε από Πέτρος Σκαπινάκης στις 2:35 μ.μ. 5 σχόλια:\nΑναρτήθηκε από Πέτρος Σκαπινάκης στις 8:14 μ.μ. 1 σχόλιο:\nΑναρτήθηκε από Πέτρος Σκαπινάκης στις 12:51 μ.μ. 7 σχόλια:\nΑναρτήθηκε από Πέτρος Σκαπινάκης στις 7:25 μ.μ. 2 σχόλια:


Citi: Τι μας είπαν οι Ελληνες τραπεζίτες | TROKTIKO 2\n« Υπόθεση Μαρινόπουλος: Σκάνδαλο με διπλά βιβλία και ατομικές καταθέσεις\nΤΡΟΜΟΣ στο Ντάλας: Η διαδήλωση των πολιτών μετατράπηκε σε λουτρό αίματος »\nCiti: Τι μας είπαν οι Ελληνες τραπεζίτες Δημοσιεύτηκε 08/07/2016 Ρεαλιστικός στόχος η μείωση 30-40% των NPLs μέχρι το τέλος του 2019, επισημαίνει η Citi μετά τις συναντήσεις με τις διοικήσεις τραπεζών και… ΤτΕ. Επαρκής η κεφαλαιοποίηση «για την ώρα». Ζητούμενο η επιστροφή καταθέσεων. Τα βασικά ρίσκα και οι αβεβαιότητες.\n«Συγκρατημένα αισιόδοξη» για τις ελληνικές τράπεζες δηλώνει η Citigroup, μετά από συναντήσεις που είχε χθες με τις διοικήσεις των τεσσάρων συστημικών τραπεζών και της Τράπεζας της Ελλάδος στη χώρα μας.\nΗ Citi κάνει λόγο για βελτίωση των μακροοικονομικών προοπτικών και βελτίωση της σαφήνειας αναφορικά με τους στόχους μείωσης των NPEs των ελληνικών τραπεζών.\nΑναφέρει επίσης πως οι αποτιμήσεις γίνονται πολύ ελκυστικές, στο 0,2x το P/TBV του 2016, μετά την πτώση κατά περίπου 50% των τιμών από την πρόσφατη κορυφή τον Μάιο, λόγω των ανησυχιών για το Brexit και τα «κόκκινα» δάνεια των ιταλικών τραπεζών.\nΠρώιμα σημάδια οικονομικής ανάκαμψης\nΌπως αναφέρει η Citi, οι πρόσφατοι βασικοί οικονομικοί δείκτες υποδηλώνουν πως υπάρχουν σημάδια βελτίωσης της ελληνικής οικονομίας, με τους οικονομολόγους της ΤτΕ ΕΛΛ -2,08% να αναμένουν η επίπτωση των μέτρων λιτότητας να είναι περιορισμένες καθώς οι δημοσιονομικές επιπτώσεις ενδέχεται να αντισταθμιστούν από την αποπληρωμή οφειλών του Δημοσίου προς τους ιδιώτες. Επίσης, οι καλύτερες οικονομικές προοπτικές έχουν οδηγήσει σε μείωση του σχηματισμού μικτών μη εξυπηρετούμενων δανείων στις τράπεζες.\nΣτο επίκεντρο οι στόχοι μείωσης των NPEs\nΣύμφωνα με τη Citi, οι ελληνικές τράπεζες υπέβαλαν τον Μάιο στην Τράπεζα της Ελλάδος και στον SSM τους στόχους μείωσης των NPEs/NPLs, που αναμένεται να δημοσιοποιηθούν από την ΤτΕ ΕΛΛ -2,08% τον Σεπτέμβριο. Οι ελληνικές τράπεζες θα παρακολουθούνται σε τριμηνιαία βάση σε ό,τι αφορά στην επίτευξη των στόχων αυτών. Αν και ο στόχος για μείωση των NPEs μπορεί να διαφέρει από τράπεζα σε τράπεζα, η Citi θεωρεί πως μια μείωση 30%-40% στο απόλυτο επίπεδο των NPLs μέχρι το τέλος του 2019 είναι ένας ρεαλιστικός στόχος, μέσω ενός συνδυασμού μείωσης χρέους, κατασχέσεων, ρευστοποιήσεων και διαγραφών.\nΑυτή τη στιγμή, οι ελληνικές τράπεζες αναδιαρθρώνουν περίπου το 5% των μη εξυπηρετούμενων δανείων τους ανά τρίμηνο, άρα θα χρειαζόταν κατά μέσο όρο 4 χρόνια για να αναδιαρθρώσουν τα NPLs. Ο ρυθμός της επανακήρυξης χρεοστασίου (re-default rate) σε προσφάτως αναδιαρθρωμένα δάνεια κυμαίνεται μεταξύ του 25% και του 50%.\nΕπαρκής κεφαλαιοποίηση για την ώρα\nΒασική ανησυχία των επενδυτών, σημειώνει η Citi, είναι πως ο ρυθμός κάλυψης των μη εξυπηρετούμενων ανοιγμάτων των ελληνικών τραπεζών θα μπορούσε να μειωθεί, καθώς οι τράπεζες θα διαγράφουν τα πλήρως καλυμμένα NPEs.\nΜπορεί να υπάρξει κίνδυνος αυξημένων προβλέψεων, προκειμένου να διατηρηθεί ο τρέχων ρυθμός κάλυψης. Τα στελέχη των τραπεζών και της ΤτΕ ΕΛΛ -2,08% με τα οποία συναντήθηκε η Citi ακούστηκαν αισιόδοξα αναφορικά με το επίπεδο των προβλέψεων των τραπεζών, θεωρώντας πως υπάρχουν επαρκείς προβλέψεις για τα NPEs μετά το περυσινό AQR, που βασίστηκε σε πολύ σκληρές προβλέψεις για το μακροοικονομικό περιβάλλον και την αξία των εγγυήσεων -στην οποία υπήρξε μεγάλο discount, ύψους 40-50% έναντι της τιμής της 15ης Ιουνίου. Η αναλογία κάλυψης των ελληνικών τραπεζών θα μπορέσει να μειωθεί καθώς θα «ξεφορτώνονται» τα δάνεια. Στέλεχος της ΤτΕ ΕΛΛ -2,08% αναμένει επίσης πολύ περιορισμένη επίπτωση στις ελληνικές τράπεζες από το λογιστικό πρότυπο IFRS9.\nΒελτίωση προ προβλέψεων εσόδων λόγω χαμηλότερου κόστους χρηματοδότησης\nΌπως αναφέρει η Citi, οι ελληνικές τράπεζες έχουν περιθώριο να βελτιώσουν περαιτέρω τα προ προβλέψεων έσοδα, κυρίως λόγω του χαμηλότερου κόστους χρηματοδότησης, κάτι που εξαρτάται σε μεγάλο βαθμό από τις εισροές καταθέσεων. Αυτή τη στιγμή υπάρχουν πολύ περιορισμένες εισροές καταθέσεων από τους μικροκαταθέτες και κάποια εισροή από τους εταιρικούς καταθέτες. Η σταδιακή χαλάρωση των capital controls κατά τη διάρκεια των επόμενων χρόνων θα μπορούσε να αποτελέσει καταλύτη για την εισροή μικροκαταθέσεων. Από τον Δεκέμβριο του 2014 έχουν «φύγει» από το τραπεζικό σύστημα καταθέσεις ύψους 40 δισ. ευρώ, μεγάλο μέρος των οποίων παραμένει στην Ελλάδα και θα μπορούσε να επιστρέψει συν τω χρόνω στο τραπεζικό σύστημα. Η εξάρτηση των ελληνικών τραπεζών από τον ELA έχει μειωθεί κατά 29 δισ. ευρώ από την «κορυφή» του Ιουλίου του 2015 στα 61 δισ. ευρώ (σ.σ.: σήμερα η ΤτΕ ΕΛΛ -2,08% ανακοίνωσε πως ο ELA μειώθηκε κατά 2,5 δισ. ευρώ, στα 58,6 δισ. ευρώ).\nΒασικά ρίσκα και αβεβαιότητες\nΣύμφωνα με τη Citi, τα μεγαλύτερα ρίσκα για την ελληνική οικονομία και τις ελληνικές τράπεζες είναι το υψηλό επίπεδο φορολόγησης, η αποτυχία επίτευξης των στόχων για το δημοσιονομικό πλεόνασμα, η πολιτική αστάθεια και τα εξωτερικά ρίσκα. Τα μέτρα που εφαρμόστηκαν μέχρι τώρα από το πρόγραμμα διάσωσης σχετίζονται κυρίως με τα έσοδα, μέσω της υψηλότερης φορολόγησης αντί της περικοπής δαπανών. Η υψηλότερη φορολόγηση θα μπορούσε να επιβαρύνει περισσότερο την οικονομία, περιορίζοντας την κατανάλωση. Ο στόχος για πρωτογενές πλεόνασμα 3,5% το 2018 είναι ένας δύσκολος στόχος, τονίζει η Citi. Η αποτυχία επίτευξης του στόχου αυτού θα μπορούσε να οδηγήσει σε εφαρμογή έκτακτων μέτρων. Εν τω μεταξύ, πρόσφατη δημοσκόπηση της MRB δίνει προβάδισμα 6% της ΝΔ έναντι του κυβερνώντος κόμματος, του ΣΥΡΙΖΑ. Η μείωση της στήριξης προς τον ΣΥΡΙΖΑ έναντι της ΝΔ θα μπορούσε να οδηγήσει σε εκλογές και ανανέωση της πολιτικής αβεβαιότητας. Τέλος, τα εξωτερικά ρίσκα από το Brexit και τα μη εξυπηρετούμενα δάνεια των ιταλικών τραπεζών θα μπορούσαν να οδηγήσουν σε υψηλότερο κόστος ιδίων κεφαλαίων βραχυπρόθεσμα.\nΗ Citi σημειώνει πως οι ελληνικές τράπεζες έχουν καταγράψει πτώση 50% από την πρόσφατη «κορυφή» του Μαΐου και διαπραγματεύονται με P/TB 0.2x, διατηρώντας αμετάβλητη τη σύσταση “neutral” λόγω του υψηλότερου κόστους ιδίων κεφαλαίων που προκύπτει από τις αβεβαιότητες στο εξωτερικό περιβάλλον.\nShare the post "Citi: Τι μας είπαν οι Ελληνες τραπεζίτες"


Σχετικά με τις σπουδές στην Αυστραλία II(H Student visa ΔΕΝ είναι visa Mετανάστευσης) - Σελίδα 8\nJump to page: Εμφάνιση αποτελεσμάτων : 71 έως 80 από 478\nΜηνύματα 1\tΚαλημερα πατριωτακια!!! να ρωτησω 2 πραγματα θελω...(δεδομενου οτι σκεφτομαι τη μεταναστευση στην Αυστραλια και ψαχνω τροπο να φυγω με την αραβωνιαστικια μου..)\n1. Η γυναικα μου ειναι 26 και σκεφτεται σπουδες για επαγγ. καταρτιση (οχι κολεγιο και πανεπιστημιο) κατι μονοετες αντε 2ετες... υπαρχει καποιο ειδος σχολων τετοιου τυπου και αν ναι εξασφαλιζει φοιτητικη βιζα??? Σε αυτη την περιπτωση εγω παω μαζι της??? αν ναι μπορω να εργαστω ή οχι???\n2. Δεν εχει να κανει με σπουδες... αν εχω βρει εργοδοτη μπορω να παρω βιζα και ποια?? το επαγγελμα δεν ειναι στα επιλεξιμα (οδηγος) ... και ειμαι για τα δεδομενα των αυστραλων ανειδικευτος..\nΜηνύματα 5\tΚαλησπερα!\nΘα ηθελα παρακαλω να ρωτησω αν καποιος γνωριζει να μου πει,ειναι η βεβαιωση σπουδων απο ιδιωτικο ιεκ ισοδυναμη με το Certificate III απο καποιο TAFE INSTITUTE,κ ειναι απαραιτητη η πιστοποιηση ωστε να αναγνωριστει το πτυχιο του ιεκ εκει?\nΜηνύματα 37\tΦιλε alexsio καλυτερα να μην ρωτας κανεναν απο δω...κατανοω οτι ψαχνεσαι αλλα δεν θα βρεις απαντηση.εγω εχω δυο πτυχια ιεκ και τωρα ετοιμαζομαι να τα στειλω για ανγνωριση στον αρμοδιο φορεα της αυστραλιας...απλα εδωμεσα δεν θα σε κατατοπισει κανεις...εγω οταν ειχα ρωτησει εδω μου ελεγαν οχι...κανε τις κινησεις απο μονος σου!\nΜηνύματα 3.097\tΑρχικό μήνυμα απο anastasia v.\nΦιλε alexsio καλυτερα να μην ρωτας κανεναν απο δω...κατανοω οτι ψαχνεσαι αλλα δεν θα βρεις απαντηση.εγω εχω δυο πτυχια ιεκ και τωρα ετοιμαζομαι να τα στειλω για ανγνωριση στον αρμοδιο φορεα της αυστραλιας...απλα εδωμεσα δεν θα σε κατατοπισει κανεις...εγω οταν ειχα ρωτησει εδω μου ελεγαν οχι...κανε τις κινησεις απο μονος σου!\nanastasia v παρατηρώ μια δυσαρέσκεια......και δεν καταλαβαίνω γιατί.\nH προσπάθεια που γίνεται εδώ είναι ΕΘΕΛΟΝΤΙΚΗ και οι απαντήσεις δίνονται από μέλη που πιθανά να γνωρίζουν και προσπαθούν να βοηθήσουν.\nΤο ότι εσύ δεν πήρες την απάντηση που πιθανά να σε ικανοποιούσε αυτό δεν σημαίνει ότι ..."απλα εδω μεσα δεν θα σε κατατοπισει κανεις".....όπως έγραψες!!!\n***Kανείς δεν είναι υποχρεωμένος να απαντά σε κανέναν,πόσο μάλλον όταν δεν γνωρίζει το θέμα........\nStudents - Visas & Immigration\nΜηνύματα 37\t29-04-2012, 19:20\nΜηνύματα 5\tΑρχικό μήνυμα απο anastasia v.\nΑΝΑΣΤΑΣΙΑ Σ ΕΥΧΑΡΙΣΤΩ!ΤΟ ΘΕΜΑ ΕΙΝΑΙ ΟΤΙ ΔΕΝ ΤΟ ΕΧΩ ΑΚΟΜΑ ΠΑΡΕΙ ΤΟ ΠΤΥΧΙΟ,ΤΩΡΑ ΤΕΛΕΙΩΝΩ ΤΟ ΠΡΩΤΟ ΕΤΟΣ...ΘΑ ΗΘΕΛΑ ΟΜΩΣ ΝΑ ΞΕΡΩ ΑΠΟ ΤΩΡΑ ΑΝ ΑΝΑΓΝΩΡΙΖΟΝΤΑΙ ΕΚΕΙ ΤΑ ΙΕΚ,ΩΣΤΕ ΝΑ ,Η ΧΑΝΩ Κ ΧΡΟΝΟ Κ ΧΡΗΜΑ ΑΔΙΚΑ ΕΔΩ..ΕΧΩ ΑΥΣΤΡΑΛΙΑΝΗ ΥΠΗΚΟΟΤΗΤΑ Κ ΣΚΕΦΤΟΜΟΥΝ ΝΑ ΜΕΤΑΚΟΜΙΣΩ ΣΤΗΝ ΑΥΣΤΡΑΛΙΑ ΑΦΟΥ ΠΡΩΤΑ ΕΠΑΙΡΝΑ ΤΟ ΠΤΥΧΙΟ ΑΠΟ ΕΔΩ,ΕΑΝ ΟΜΩΣ ΔΕΝ ΑΝΑΓΝΩΡΙΖΕΤΑΙ ΤΟΤΕ ΝΑ ΦΥΓΩ ΑΠΟ ΤΩΡΑ Κ ΝΑ ΠΑΩ ΣΕ ΚΑΝΕΝΑ TAFE INSTITUTE EKEI..ΘΑ ΣΟΥ ΗΤΑΝ ΕΥΚΟΛΟ ΝΑ ΜΕ ΕΝΗΜΕΡΩΣΕΙΣ ΓΙΑ ΤΟ ΑΝ ΙΣΧΥΟΥΝ ΤΑ ΠΤΥΧΙΑ ΣΟΥ,ΟΤΑΝ ΜΕ ΤΟ ΚΑΛΟ ΜΑΘΕΙΣ Κ ΕΣΥ? Σ ΕΥΧΑΡΙΣΤΩ ΠΟΛΥ\nΜηνύματα 262\tΜέτρα τρεις και κόψε μια.......\nΜηνύματα 37\tαντρικο εννοειτε οτι θα στειλω στον admin απλα περιμενω ηδη να μου απαντησει σε ενα μνμ μου σχετικα με κατι αποριες πανω στα εργασιακα...ισως να μην εχει δει το μνμ ο ανθρωπος να εχεις και εκεινος τις δουλειες του.απλα καλα θα ηταν να ειμαστε προσεκτικοι σε αυτα που περνουμε ως απαντηση απο αλλους.Ζηταω συγνωμη αν μιλαω με υπονοουμενα και αν εθιξα καποιον.\nΜηνύματα 1.212\tΑρχικό μήνυμα απο anastasia v.\nαντρικο εννοειτε οτι θα στειλω στον admin απλα περιμενω ηδη να μου απαντησει σε ενα μνμ μου σχετικα με κατι αποριες πανω στα εργασιακα...ισως να μην εχει δει το μνμ ο ανθρωπος να εχεις και εκεινος τις δουλειες του.απλα καλα θα ηταν να ειμαστε προσεκτικοι σε αυτα που περνουμε ως απαντηση απο αλλους.Ζηταω συγνωμη αν μιλαω με υπονοουμενα και αν εθιξα καποιον.\nanastasia v. ο admin έχει φτιάξει την σελίδα και βοηθάει στα τεχνικά θέματα μόνο. Αν έχεις ερωτήσεις ή βάλτες σε κάποιο post ή επικοινώνησε με κάποιο μέλος (κατα προτίμηση senior) ή με κάποιον moderator.\nΕλπίζω να μην είμαι εγώ αυτός που του έστειλες κάτι και περιμένεις ακόμα απάντηση γιατι προσπάθω να διαβάζω ολα τα μηνύματα και να απαντάω σε ολα αλλά πολύ φοβάμαι την μέρα που κάποιος θα μείνει παραπονούμενος κατα λάθος.\nΜηνύματα 1.212\tΑρχικό μήνυμα απο Spiouros\nΚαλημερα πατριωτακια!!! να ρωτησω 2 πραγματα θελω...(δεδομενου οτι σκεφτομαι τη μεταναστευση στην Αυστραλια και ψαχνω τροπο να φυγω με την αραβωνιαστικια μου..)\nΝαι υπάρχει και είναι τα TAFE και τα Academy και τα College. Τα δίδακτρα όμως είναι λίγο τσουχτερά. Μπορείς να πας μαζί της και να εργαστείς κανονικά μιας και θα είσαι εδω για να την υποστηρίζεις στις σπουδές της κατα το νόμο. Εκείνη ή όποιος απο τους δυο σας πάρει την φοιτητική βίζα, θα μπορεί να εργαστεί μόνο 20 ώρες την εβδομάδα.\nΤα πάντα όλα εδω: Department of Immigration & Citizenship που είναι το site του υπουργείου μετανάστευσης.\nΑρχικό μήνυμα απο ALEXSIO\nΠρώτα να διαχωρήσουμε τα χαρτιά που δίνει το ΙΕΚ στα:\n2)Πιστοποίηση (Δεν το δίνει το ΙΕΚ αλλά ο ΟΑΕΕΚ που υπάγονται τα ΙΕΚ).\nΜε την βεβαίωση παρακολούθησης δεν γίνεται τίποτα μιας και είναι σαν ενα ακόμα απολυτήριο λυκείου. Σαν να τελειώνεις το λύκειο δυο φορές δηλαδή. Δεν ανεβαίνεις στην ιεραρχία της εκπαίδευσης. (Το ίδιο ισχύει και με το αν έχει κάνει κάποιος την ίδια τάξη 5 φορές :P )\nΗ πιστοποίηση, ας δούμε πρώτα αν αποτελεί πιστοποιημένο χαρτί απο το Ελληνικό κράτος. Στο site του ΟΑΕΕΚ έχει λίστα με τα αναγνωρισμένα με νόμο και ποιό νόμο επαγγέλματα για πιστοποιημένους απο τα ΙΕΚ και εκεί μπορούμε να δούμε οτι ολες οι κατηγορίες πληροφορικής για παράδειγμα είναι σε εκρεμμότητα. Με άλλα λόγια αν έχεις τελειώσει ειδικότητα φύλακας φυλακών ή κομμωτική είσαι αναγνωρισμένος. Αν έχεις τελειώσει πληροφορική είσαι σε εκρεμμότητα.\nΤο ερώτημα τώρα. Μιας και το ίδιο το δικό μας κράτος, η πατρίδα μας δεν έχει αναγνωρίσει ενα σωρό ειδικότητες ενώ την ίδια στιγμή τις πουλάει στα δημόσια ΙΕΚ και μάλιστα αποτελούν και τον κράχτη για να τραβήξουν κόσμο, πως να περιμένουμε ενα ξένο κράτος να τις αναγνωρίσει?\nΗ πραγματικότητα είναι όμως οτι απο όσο γνωρίζω, και δεν είμαι ειδικός αλλά την δική μου περίπτωση σου λέω και την εχω γράψει εδω μέσα, είναι οτι προσπάθησα να αναγνωσίσω την δική μου πιστοποίηση σαν Τεχνικός δικτύων Η/Υ μέσω της αρχής που λέγεται Overseas Qualification Unit και απέτυχα. Η απάντησή τους ήταν οτι δεν μπορούν να αναγνωρίσουν τις σπουδές αυτές και πρέπει να απευθεινθώ σε μεγαλύτερο επίπεδο στην αρχή που κάνει τις αναγνωρίσεις σε εθνικό επίπεδο για την Αυστραλία. Εκεί όμως πρέπει να πληρώσω και να κάνω μια γραφειοκρατία και αν τελειώσει θετικά το πολύ όπως υπολογίζω να πάρω κάτι αντίστοιχο με Certificate I ή ΙΙ ή ΙΙΙ οχι παραπάνω.\nΕτσι ξεκίνησα σπουδές για Advance Diploma μιας μου δίνουν την δυνατότητα εδω να το κάνω. Τελειώνοντας το Advance Diploma η πλάκα είναι οτι δεν αναγνωρίζεται και αυτό με την σειρά του στην πατρίδα. Αναγνωρίζονται όμως οι πιστοποιήσεις της Cisco και της Microsoft έτσι κι αλλιώς.\nΤώρα δεν έβαλα τα link απο τα post που εχω γράψει ξανά τα παραπάνω γιατι δεν θυμάμαι και εγώ που είναι πλέον. Θα προσπαθήσω να τα βρώ και να τα βάλω με επεξεργασία του μηνύματος αυτού.


CUBA DE CORAZON: Συνάντηση Φιδέλ - Πούτιν\nΚατά τη διάρκεια αυτής της αδελφικής συνάντησης τονίστηκαν οι ιστορικοί δεσμοί μεταξύ των δύο χωρών και λαών, οι αυξανόμενοι οικονομικοί και εμπορικοί δεσμοί τους, και έγινε ευρεία ανταλλαγή απόψεων πάνω στη διεθνή κατάσταση.\nΟ σύντροφος Φιδέλ εξήγησε στον Πρόεδρο Πούτιν τις μελέτες που έχουν πραγματοποιηθεί για την πραγματική δυνατότητα της παραγωγής τροφίμων στις χώρες που βρίσκονται σε τροπικές και υποτροπικές περιοχές του πλανήτη μας, σαν τον μόνο προς το παρόν αποτελεσματικό τρόπο, αντιμετώπισης των σοβαρών απειλών από την κλιματική αλλαγή και των επιπτώσεων της άνισης κατανομής των φυσικών πόρων, χρησιμοποιώντας τη γνώση και τις απαραίτητες τεχνολογίες.\nΣτην εγκάρδια και φιλική συνάντηση παραβρέθηκαν επίσης ο υπουργός εξωτερικών της Ρώσικης Ομοσπονδίας Σεργκέι Λαβροφ, ο πρέσβης στην Κούβα Μιχαήλ Καμίνι μεταξύ άλλων.\nΗ συνάντηση με τον Πρόεδρο Πούτιν, τον υπουργό Εξωτερικών του Σεργκέι Λαβρόφ, τον πρέσβη της αδελφής χώρας, Μιχαήλ Kamynin και άλλους συντρόφους της ρωσικής αντιπροσωπείας, ήταν εγκάρδια και φιλική. Χωρίς καμία αμφιβολία, η συνεργασία μεταξύ των δύο λαών, καιθώς και με τους περισσότερους λαούς της Λατινικής Αμερικής έχει μπει σε στέρεες βάσεις.\nΧωρίς καμία αμφιβολία, η συνεργασία μεταξύ των δύο λαών, καθώς και με την πλειοψηφία των αδερφών λαών της Λατινικής Αμερικής αδελφοί δρομολογείται σε στέρεες βάσεις.


Η ανακοίνωση για την σύλληψη αλλοδαπών και των διακινητών τους στη θαλάσσια περιοχή Αρίλλα Θεσπρωτίας (φωτό)\n8 Φεβρουαρίου 2019 8 Φεβρουαρίου 2019 periodiko290 Views διακινητές μεταναστών\nΚατόπιν συντονισμένων ενεργειών της Περιφερειακής Ομάδας Δίωξης Ναρκωτικών κλιμακίου ειδικών αποστολών και γραφείου ασφάλειας Κ.Λ Ηγουμενίτσας και με την συνδρομή της Λιμενικής Αρχής Συβότων, εντοπίστηκε τις πρώτες πρωινές ώρες της 08-02-2019 στη θαλάσσια περιοχή Αρίλλα Θεσπρωτίας, από σκάφος της προαναφερόμενης Αρχής, πολυεστερικό σκάφος σημαίας Ιταλίας, με ικανό αριθμό αλλοδαπών επί αυτού. Συνολικά συνελήφθησαν, τριάντα πέντε (35) αλλοδαποί (21 άντρες – 06 γυναίκες – 08 παιδιά) οι οποίοι αποπειράθηκαν να εξέλθουν από τη χώρα παράνομα, καθώς επίσης και ο αλλοδαπός χειριστής ανωτέρου σκάφους. Εν λόγω σκάφος, κατασχέθηκε, ως μέσο παράνομης μεταφοράς αλλοδαπών.\nΕπιπρόσθετα, κατασχέθηκε φορτηγό όχημα, το οποίο εντοπίστηκε στην Εθνική οδό Πάργας – Πρέβεζας και το οποίο είχε χρησιμοποιηθεί ως μέσο μεταφοράς των ανωτέρω αλλοδαπών με σκοπό την επιβίβασή τους στο προαναφερόμενο σκάφος ενώ συνελήφθη και ο οδηγός του. Ο αλλοδαπός οδηγός του φορτηγού οχήματος και ο αλλοδαπός χειριστής ανωτέρω σκάφους θα οδηγηθούν σε αρμόδια Εισαγγελική Αρχή, με την κατηγορία της εμπλοκής τους σε παράνομο κύκλωμα διακίνησης αλλοδαπών.\n← Ερώτηση Γιόγιακα για προσωρινές συντάξεις αγροτών\nΗγουμενίτσα: Αύριο η παράσταση 4 μονόπρακτων με τίτλο “Ιδού Εγώ” →


Μπουμσόνγκ: Στόχος μας το Τσάμπιονς Λιγκ - Newsit.gr\nNewsit / Αθλητικά / Μπουμσόνγκ: Στόχος μας το Τσάμπιονς Λιγκ\nΔημοσιεύθηκε: 02.04.2012 | 18:06\nΤην άποψη πως οι παίκτες του Παναθηναϊκού πρέπει να επικεντρωθούν στα όσα συμβαίνουν εντός γηπέδου και να πάρουν την πρώτη θέση στα πλέι-οφ εξέφρασε ο Γάλλος κεντρικός αμυντικός.\nΓια την συνέχεια του πρωταθλήματος, είπε: «Στόχος μας, σαν παίκτες του Παναθηναϊκού, είναι να πάρουμε την πρώτη θέση στα πλέι οφ ώστε να κερδίσουμε τη συμμετοχή μας στα προκριματικά του Τσάμπιονς Λιγκ για την επόμενη περίοδο. Πρέπει να συγκεντρωθούμε σε αυτό. Ξέρουμε ότι υπάρχει μια δύσκολη κατάσταση στο σύλλογο που σίγουρα δυσκολεύει και εμάς αλλά εμείς δεν πρέπει να ασχολούμαστε με το τι συμβαίνει στα διοικητικά. Πρέπει να μείνουμε συγκεντρωμένοι στη δουλειά μας στο γήπεδο. Είναι δύσκολο αλλά πρέπει να κρατήσουμε το μυαλό μας συγκεντρωμένο μόνο στους αγώνες».\nΚαι συνέχισε: «Όταν παίζεις στον Παναθηναϊκό, παίζεις για να κατακτήσεις το πρωτάθλημα. Αν δεν το καταφέρεις, τότε τουλάχιστον θα πρέπει να κερδίσεις τη δεύτερη θέση. Τουλάχιστον αυτό. Τώρα γνωρίζουμε ότι δεν θα κατακτήσουμε τον τίτλο οπότε πρέπει να κερδίσουμε τα πλέι οφ. Αλλά ξέρετε είμαστε άνθρωποι. Είναι απαραίτητο να έχουμε γαλήνη. Δεν είναι εύκολο. Όταν όμως δεν έχεις γαλήνη είναι δύσκολο να δώσεις τον καλύτερό σου εαυτό.\nΜε αυτό πρέπει να ασχοληθούμε τώρα. Η κατάσταση στο σύλλογο είναι γνωστή αλλά πρέπει να μείνουμε στα θετικά. Και τα θετικά είναι ότι κερδίζουμε τα παιχνίδια, υπάρχει καλό κλίμα, ομαδικό πνεύμα και το χρέος μας είναι να κερδίζουμε στο γήπεδο. Έξω από το γήπεδο δεν είναι δουλειά μας. Δεν πρέπει να αναμειχθούμε σε αυτά. Εμείς πρέπει απλά να κερδίζουμε, να δώσουμε την ευκαιρία στην ομάδα να αγωνιστεί στα προκριματικά του Τσάμπιονς Λιγκ».